				|

		52013DC0356

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Εσθονίας για το 2013 και την έκδοση γνώμης του Συμβουλίου σχετικά με το πρόγραμμα σταθερότητας της Εσθονίας για την περίοδο 2012-2017 /* COM/2013/0356 final - 2013/ () */

			   	Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Εσθονίας
για το 2013
και την έκδοση
γνώμης του
Συμβουλίου
σχετικά με το
πρόγραμμα
σταθερότητας
της Εσθονίας
για την περίοδο
2012-2017
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία και
τον συντονισμό
των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[3],
Έχοντας
υπόψη τα συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της επιτροπής
απασχόλησης,
Κατόπιν
διαβούλευσης
με την
οικονομική και
δημοσιονομική
επιτροπή,
Εκτιμώντας
τα ακόλουθα:
(1)       Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Επιτροπής
για τη
δρομολόγηση
της
στρατηγικής
«Ευρώπη 2020», μιας
νέας
στρατηγικής
για την
ανάπτυξη και
την
απασχόληση, η
οποία,
βασιζόμενη
στον μεγαλύτερο
συντονισμό των
οικονομικών
πολιτικών, θα
εστιάζεται
στους
νευραλγικούς
τομείς στους
οποίους
απαιτείται
δράση ώστε να
ενισχυθεί το
δυναμικό
διατηρήσιμης
ανάπτυξης και
ανταγωνιστικότητας
της Ευρώπης.
(2)       Στις 13
Ιουλίου 2010, βάσει
των προτάσεων
της Επιτροπής, το
Συμβούλιο
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και, στις 21
Οκτωβρίου 2010,
εξέδωσε
απόφαση
σχετικά με τις
κατευθυντήριες
γραμμές των
πολιτικών
απασχόλησης
των κρατών
μελών[4],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές».Τα κράτη
μέλη κλήθηκαν
να λαμβάνουν
υπόψη τις
ολοκληρωμένες
κατευθυντήριες
γραμμές στις
οικονομικές τους
πολιτικές και
στις πολιτικές
τους για την απασχόληση.
(3)       Στις 29
Ιουνίου 2012, οι
αρχηγοί κρατών
ή κυβερνήσεων
ενέκριναν
«Σύμφωνο για
την ανάπτυξη
και την απασχόληση»,
το οποίο
παρέχει ένα
συνεκτικό
πλαίσιο δράσης
σε επίπεδο
κρατών μελών,
ΕΕ και
ευρωζώνης, με
την
κινητοποίηση
όλων των
δυνατών
μηχανισμών,
μέσων και
πολιτικών.
Έλαβαν
αποφάσεις
σχετικά με τη
δράση που
πρέπει να
αναληφθεί στο
επίπεδο των
κρατών μελών,
ιδίως
εκφράζοντας
την απόλυτη
προσήλωσή τους
στην επίτευξη
των στόχων της
στρατηγικής
«Ευρώπη 2020» και
στην εφαρμογή
των συστάσεων
ανά χώρα.
(4)       Στις 6
Ιουλίου 2012, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Εσθονίας
για το 2012
και εξέδωσε
τη γνώμη του
σχετικά με το
επικαιροποιημένο
πρόγραμμα
σταθερότητας
της Εσθονίας
για την
περίοδο 2011-2015.
(5)       Στις 28
Νοεμβρίου 2012, η
Επιτροπή
εξέδωσε την
Ετήσια
Επισκόπηση της
Ανάπτυξης[5], δίνοντας
το εναρκτήριο
λάκτισμα για
το Ευρωπαϊκό
Εξάμηνο του 2013
για τον
συντονισμό των
οικονομικών
πολιτικών. Επίσης
στις 28
Νοεμβρίου 2012, η
Επιτροπή, επί
τη βάσει του κανονισμού
(EΕ) αριθ. 1176/2011,
σχετικά με την
πρόληψη και τη
διόρθωση των
υπερβολικών
μακροοικονομικών
ανισορροπιών, εξέδωσε
την έκθεση για
τον Μηχανισμό
Επαγρύπνησης[6], στην
οποία δεν
προσδιόρισε
την Εσθονία ως
ένα από τα
κράτη μέλη τα
οποία θα
έπρεπε να υποβληθούν
σε
εμπεριστατωμένη
επισκόπηση.
(6)       Στις 14
Μαρτίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης.
Υπογράμμισε
την ανάγκη να
επιδιωχθεί
διαφοροποιημένη,
φιλική προς
την ανάπτυξη
δημοσιονομική
εξυγίανση, να
αποκατασταθούν
οι κανονικές συνθήκες
δανειοδότησης
στην
οικονομία, να
προωθηθούν η
ανάπτυξη και η
ανταγωνιστικότητα,
να καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια διοίκηση.
(7)       Στις 30
Απριλίου 2013, η
Εσθονία
υπέβαλε το οικείο
πρόγραμμα
σταθερότητας
του 2013 για την
περίοδο 2012-2017 και το
εθνικό πρόγραμμα
μεταρρυθμίσεων.
Για να ληφθούν
υπόψη οι
αλληλοσυνδέσεις
τους, τα δύο
προγράμματα
αξιολογήθηκαν
ταυτόχρονα.
(8)       Βάσει
της
αξιολόγησης
του
προγράμματος
σταθερότητας
του 2013 σύμφωνα με
τον κανονισμό
(ΕΚ) αριθ. 1466/97, το
Συμβούλιο
είναι της
γνώμης ότι το
μακροοικονομικό
σενάριο, στο
οποίο
στηρίζονται οι δημοσιονομικές
προβλέψεις του
προγράμματος, είναι
ρεαλιστικό
για την
περίοδο 2013-2014 όταν
η πραγματική
αύξηση του ΑΕΠ
αναμένεται να ανέλθει
κατά μέσο όρο
σε περίπου 3,3%. Οι
εαρινές
προβλέψεις της
Επιτροπής του 2013
προβλέπουν
αύξηση κατά 3,5% την
περίοδο 2013-2014. Η
Εσθονία πέτυχε
ονομαστικό
έλλειμμα του
προϋπολογισμού
της τάξης του 0,3% του
ΑΕΠ το 2012. Το
πρόγραμμα
επιβεβαιώνει
τον
προηγούμενο
μεσοπρόθεσμο
δημοσιονομικό στόχο
(ΜΔΤ) για
διαρθρωτικό
πλεόνασμα.
Αυτό είναι περισσότερο
φιλόδοξο από
ότι απαιτείται
από το Σύμφωνο
σταθερότητας
και ανάπτυξης.
Δεδομένου ότι
το διαρθρωτικό
ισοζύγιο της
Εσθονίας
παρουσίασε
πλεόνασμα το 2012,
η χώρα πέτυχε
τον ΜΔΣ της ένα
έτος νωρίτερα
από τα
προβλεπόμενα
στο
προηγούμενο
πρόγραμμά της. Στόχος
της
δημοσιονομικής
στρατηγικής
που περιγράφεται
στο πρόγραμμα
σταθερότητας
είναι να διασφαλίσει
διατηρήσιμη
δημοσιονομική
πολιτική που
στηρίζει την
ισόρροπη
ανάπτυξη,
τηρώντας τον
ΜΔΣ και
εξασφαλίζοντας
παράλληλα επαρκή
δημοσιονομικά
αποθέματα και
μειώνοντας τη
φορολογική
επιβάρυνση της
εργασίας. Το
σχεδιαζόμενο
ονομαστικό
έλλειμμα, της
τάξης του 0,5% του
ΑΕΠ το 2013, προβλέπεται
από το
πρόγραμμα να
βελτιωθεί μέσα
στον χρονικό
ορίζοντα των
προβλέψεων, να
ισοσκελιστεί
το 2014 και να
μετατραπεί σε
πλεόνασμα
κατόπιν. Μετά
από συνολική
αξιολόγηση του
νέου
υπολογισμού
του
διαρθρωτικού
ισοζυγίου,
συμπεριλαμβανομένης
της ανάλυσης
της τιμής αναφοράς
για τις δαπάνες,
η Εσθονία δεν
παρεκκλίνει
σημαντικά από
τον ΜΔΣ το 2013, επιστρέφοντας
σε διαρθρωτικό
πλεόνασμα το 2014. Ο
δείκτης χρέους
είναι σαφώς
χαμηλότερος
του 60% του ΑΕΠ
και, σύμφωνα με
το πρόγραμμα,
είναι πιθανόν
να μειωθεί
μετά το 2013 για να
φθάσει στο 9% περίπου
την περίοδο 2015-2016. Η
Εσθονία
σχεδιάζει να
καθιερώσει
κανόνα για διαρθρωτικό
ισοζύγιο
προϋπολογισμού
το 2013, σύμφωνα με
τις απαιτήσεις
της Συνθήκης για
τη
σταθερότητα,
τον συντονισμό
και τη
διακυβέρνηση. Μόλις
θεσπιστεί, ο
δημοσιονομικός
κανόνας, θα
πρέπει να
συμπληρωθεί με
την ενίσχυση
του δεσμευτικού
χαρακτήρα των
πολυετών
στόχων για τις δαπάνες.

(9)       Όσον
αφορά την
αγορά εργασίας,
ενώ συνεχίζει
να αυξάνεται η
απασχόληση, εξακολουθούν
να παραμένουν αναπτυξιακά
εμπόδια που
αφορούν
μεταξύ άλλων το
επίμονο
επίπεδο ανεργίας
των νέων και μακροχρόνιας
ανεργίας, τις
αναντιστοιχίες
δεξιοτήτων,
την αυξανόμενη
έλλειψη
εργατικού
δυναμικού,
συμπεριλαμβανομένων
απωλειών του
εργατικού
δυναμικού λόγω
χρόνιων
προβλημάτων
υγείας. Το
σύστημα κοινωνικών
παροχών θα
πρέπει να
γίνει πιο
ευέλικτο και
στοχοθετημένο,
και να
παρέχει
υπηρεσίες και
κίνητρα σε
ανέργους και
σε άεργα άτομα
που θα
μπορούσαν να
εργαστούν εκ
νέου, ενώ τα
μέτρα ενεργοποίησης
θα πρέπει να
ενισχυθούν ώστε
να
διασφαλιστεί
ότι τα μέτρα
αυτά θα ωφελήσουν
αυτούς που τα
χρειάζονται
περισσότερο. Η
αποδοτικότητα
από άποψη
κόστους των
δαπανών της
πολιτικής για
την οικογένεια
θα μπορούσε να
βελτιωθεί με
δημοσιονομικά ουδέτερο
τρόπο, μεταξύ
άλλων με την
ανακατανομή
της χρηματοδότησης
από τα γονικά
επιδόματα σε
περισσότερο
αποτελεσματικά
μέτρα, όπως
υπηρεσίες
μέριμνας για
τα παιδιά με
αναμενόμενες
θετικές επιπτώσεις
στην
απασχόληση των
γυναικών. Η
οικονομική
ανάπτυξη των
περιφερειών
πρέπει να
αντιμετωπιστεί
με περισσότερο
συντονισμένο
τρόπο για την
επίτευξη
περισσότερο
ορατών αποτελεσμάτων.
(10)     Στον
τομέα της
εκπαίδευσης
και της
κατάρτισης, η Εσθονία
έχει εφαρμόσει
εν μέρει τις
συστάσεις του 2012·
η μεταρρύθμιση
της ανώτερης εκπαίδευσης
εγκρίθηκε το 2012
και το 2013
πρόκειται να
εγκριθεί νέα
συνολική
μεταρρύθμιση
της επαγγελματικής
εκπαίδευσης και
κατάρτισης. Θα χρειαστεί
ιδιαίτερη
προσοχή για να
διασφαλιστεί η
επαρκής συμμετοχή
των κοινωνικών
εταίρων στην
εξασφάλιση
επαρκούς
αριθμού
περιόδων
μαθητείας στο
πλαίσιο της
επαγγελματικής
εκπαίδευσης. Η
εκλογικευμένη
παροχή
δευτεροβάθμιας
εκπαίδευσης
εξακολουθεί να
αποτελεί
σημαντική
δέσμευση που
έχει ακόμα
τηρηθεί. Η ακόμα
σχετικά υψηλή
ανεργία των
νέων πρέπει να
αντιμετωπιστεί
ενόψει του υψηλού
ποσοστού των
ατόμων χωρίς
επαγγελματική
εκπαίδευση. Η
πρόσβαση των
εργαζόμενων χαμηλής
ειδίκευσης στη
διά βίου
μάθηση δεν
έχει ακόμα
αντιμετωπιστεί
επαρκώς και τα
μέτρα για τους
νέους άνεργους
δεν
αντιστοιχούν
πάντα με αξιόπιστο
τρόπο στις
ανάγκες της
αγοράς
εργασίας. Η
έλλειψη
σύνδεσης που
παρατηρείται
μεταξύ του
δημόσιου τομέα
έρευνας και
της οικονομίας
συνεχίζει να
εμποδίζει την
αύξηση της
παραγωγικότητας
και να
επηρεάζει την
ανταγωνιστικότητα
της Εσθονίας.
Επιπλέον, η
διεθνοποίηση του
συστήματος
έρευνας και
καινοτομίας και ο καθορισμός
των
προτεραιοτήτων
του εξακολουθούν
να αποτελούν
προκλήσεις
λόγω του
μικρού
μεγέθους της
οικονομίας.
(11)     Η
ένταση ενέργειας
στην Εσθονία
εξακολουθεί να
είναι πολύ
υψηλή.
Μολονότι η
κυβέρνηση έχει
λάβει ορισμένα
μέτρα οι
προσπάθειες
πρέπει να
συνεχιστούν
και να ενταθούν,
με πρόσθετη
έμφαση στην
ανακαίνιση των
συγκροτημάτων
κατοικιών. Ο στόλος
των νέων
αυτοκινήτων
στην Εσθονία
είναι ο πλέον
ενεργειοβόρος
στην ΕΕ και τα
καταναλωτικά πρότυπα
δεν αλλάζουν
παρά την
αύξηση των
ειδικών φόρων
κατανάλωσης
καυσίμων. Ελλείψει
συμπληρωματικών
μέτρων, η
Εσθονία δεν
πρόκειται να
τηρήσει τον
στόχο της ως
προς τις
εκπομπές
αερίων θερμοκηπίου,
ιδίως αν δεν
ληφθούν μέτρα
στους τομείς
των μεταφορών
και της
κατοικίας. Η
αγορά
ενέργειας της
Εσθονίας
παραμένει σε
σχετική
απομόνωση λόγω
της ανεπάρκειας
των
διασυνοριακών
συνδέσεων.
(12)     Οι
υπηρεσίες που η τοπική κυβέρνηση
είναι νομικά
υποχρεωμένη να
παρέχει είναι
στις περισσότερους
τομείς
αναποτελεσματικές,
ιδίως όσον
αφορά τη
μακροχρόνια
περίθαλψη, τις
υπηρεσίες
στήριξης της
οικογένειας,
την ιατροφαρμακευτική
περίθαλψη, την εκπαίδευση
και τις
μεταφορές.
Αυτό οφείλεται
στις χαμηλές διοικητικές
ικανότητες των
τοπικών
κυβερνήσεων και
στην αναντιστοιχία
μεταξύ των
εσόδων της
τοπικής κυβέρνησης
και των
αρμοδιοτήτων
που έχουν
μεταβιβασθεί
σε αυτή. Δεν έχει
ακόμα
θεσπιστεί
διατηρήσιμο
σχέδιο για τη
βελτίωση της
τοπικής διοίκησης.
(13)     Στο
πλαίσιο του
Ευρωπαϊκού
Εξαμήνου, η
Επιτροπή διενήργησε
συνολική
ανάλυση της
οικονομικής
πολιτικής της
Εσθονίας. Αξιολόγησε
το πρόγραμμα
σταθερότητας
και το εθνικό
πρόγραμμα
μεταρρυθμίσεων.
Έλαβε υπόψη
όχι μόνο τη
χρησιμότητά
τους για την άσκηση
διατηρήσιμης
δημοσιονομικής
και κοινωνικοοικονομικής
πολιτικής στην
Εσθονία, αλλά
και το κατά
πόσο συνάδουν
με τους
κανόνες και
τις κατευθύνσεις
της ΕΕ,
δεδομένης της
ανάγκης ενδυνάμωσης
της συνολικής
οικονομικής
διακυβέρνησης της
Ένωσης μέσω
της
συνεκτίμησης
στοιχείων σε
επίπεδο ΕΕ
κατά τη
διαμόρφωση των
μελλοντικών
εθνικών
αποφάσεων. Οι
συστάσεις της
Επιτροπής
βάσει του
Ευρωπαϊκού Εξαμήνου
αποτυπώνονται
στις συστάσεις
(1) έως (5) κατωτέρω.
(14)     Βάσει
της παρούσας
αξιολόγησης,
το Συμβούλιο
εξέτασε το
πρόγραμμα
σταθερότητας
της Εσθονίας
και η γνώμη του[7] αντικατοπτρίζεται
ιδίως στη
σύσταση (1) κατωτέρω.
(15)     Στο
πλαίσιο του
Ευρωπαϊκού
Εξάμηνου η
Επιτροπή διενήργησε
επίσης ανάλυση
της οικονομικής
πολιτικής της
ζώνης του ευρώ
στο σύνολό της.
Επί αυτής της
βάσης, το
Συμβούλιο
εξέδωσε
ειδικές
συστάσεις οι
οποίες
απευθύνονται
στα κράτη μέλη
που έχουν
νόμισμα το
ευρώ. Η Εσθονία
θα πρέπει
επίσης να
εξασφαλίσει την
πλήρη και
έγκαιρη
εφαρμογή των
συστάσεων
αυτών,
ΣΥΝΙΣΤΑ
στην Εσθονία
να αναλάβει
δράση κατά
την περίοδο 2013-2014
προκειμένου:
1.       Να
ακολουθήσει
δημοσιονομική
πολιτική
φιλική προς
την ανάπτυξη
και να
διατηρήσει
υγιή
δημοσιονομική
θέση όπως
προβλέφθηκε,
διασφαλίζοντας
τη συμμόρφωση
με τον
μεσοπρόθεσμο δημοσιονομικό
στόχο κατά τη
διάρκεια του
προγράμματος. Να
συμπληρώσει
τον
προβλεπόμενο
δημοσιονομικό κανόνα
με περισσότερο
δεσμευτικούς
κανόνες για
τις πολυετείς
δαπάνες εντός
του
μεσοπρόθεσμου
δημοσιονομικού
πλαισίου και
να συνεχίσει
να βελτιώνει
την
αποτελεσματικότητα
των δημοσίων δαπανών.
2.       Να
βελτιώσει τα
κίνητρα για
την εργασία, καθιστώντας
πιο συνεκτικά
τα διαφορετικά
συστήματα
κοινωνικών παροχών
που υπάρχουν και
αυξάνοντας την
ευελιξία και
τη στοχοθέτηση
κατά τη
χορήγηση των
επιδομάτων. Να βελτιώσει
την παροχή
κοινωνικών υπηρεσιών,
μεταξύ άλλων
της μέριμνας
για τα παιδιά,
αυξάνοντας
παράλληλα την
αποτελεσματικότητα
και την αποδοτικότητα
από άποψη
κόστους της
πολιτικής για την
οικογένεια. Να
ενισχύσει τα
μέτρα ενεργοποίησης
προκειμένου να
διευκολύνει
την επιστροφή
στην αγορά
εργασίας των
μακροχρόνια
ανέργων και
των ατόμων που
λαμβάνουν
επιδόματα
αναπηρίας και
ανικανότητας
προς εργασία. Να
καθιερώσει
συντονισμένη
στρατηγική για
την προώθηση
της
οικονομικής
ανάπτυξης σε
περιφέρειες
που πλήττονται
από υψηλή
ανεργία.
3.       Να
συνεχίσει τις
προσπάθειες
για να
βελτιωθεί η συνάφεια
των συστημάτων
εκπαίδευσης
και κατάρτισης
με την αγορά
εργασίας,
μεταξύ άλλων
μέσω της μεγαλύτερης
συμμετοχής των
κοινωνικών
εταίρων και της
εφαρμογής στοχοθετημένων
μέτρων για την
αντιμετώπιση
της ανεργίας
των νέων. Να
αυξήσει
σημαντικά τη
συμμετοχή των
ατόμων χαμηλής
ειδίκευσης στη
διά βίου
μάθηση. Να
καταβάλει
μεγαλύτερες
προσπάθειες
ώστε τα
συστήματα
έρευνας και
καινοτομίας να
καθορίσουν
προτεραιότητες
και να αποκτήσουν
διεθνοποιημένο
χαρακτήρα,
καθώς και να
ενισχύσει τη
συνεργασία
μεταξύ επιχειρήσεων,
ιδρυμάτων
ανώτερης εκπαίδευσης
και
ερευνητικών ιδρυμάτων.
4.       Να βελτιώσει
την ενεργειακή
απόδοση, ιδίως
στα κτίρια και
τις μεταφορές,
και να
ενισχύσει τα
περιβαλλοντικά
κίνητρα
σχετικά με τα
οχήματα και τα
απόβλητα, μέσω
της εξέτασης
των
δυνατοτήτων
φορολόγησης
των αυτοκινήτων
και/ή
υψηλότερων ειδικών
φόρων
κατανάλωσης
στα καύσιμα
για κινητήρες. Να
εντείνει την
ανάπτυξη
διασυνοριακών
ενεργειακών
συνδέσεων για
να διαφοροποιήσει
τις πηγές
ενέργειας και
να προωθήσει
τον ανταγωνισμό
στην αγορά
ενέργειας.
5.       Να
εξισορροπήσει
καλύτερα τα
έσοδα της
τοπικής κυβέρνησης
έναντι των αρμοδιοτήτων
που έχουν
μεταβιβασθεί
σε αυτή. Να
βελτιώσει την αποτελεσματικότητα
των τοπικών
κυβερνήσεων
και να
διασφαλίσει
την παροχή
ποιοτικών
δημόσιων υπηρεσιών
σε τοπικό
επίπεδο.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L
209 της 2.8.1997, σ. 1.
[2]               COM(2013) 356 τελικό.
[3]               P7_TA(2013)0052 και P7_TA(2013)0053.
[4]               Απόφαση
2013/208/ΕΕ του
Συμβουλίου της
22ας Απριλίου 2013.
[5]               COM(2012) 750 τελικό.
[6]               COM(2012) 751 τελικό.
[7]               Βάσει του
άρθρου 5 παράγραφος
2 του
κανονισμού (ΕΚ)
αριθ. 1466/97.


Avis juridique important

|

32003H0047

Σύσταση της Επιτροπής, της 15ης Ιανουαρίου 2003, για τις κατευθυντήριες γραμμές για τη διευκόλυνση κρατών μελών στην προετοιμασία των εθνικών σχεδίων μείωσης των εκπομπών, στο πλαίσιο των διατάξεων της οδηγίας 2001/80/EΚ για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 9]

Επίσημη Εφημερίδα αριθ. L 016 της 22/01/2003 σ. 0059 - 0067

Σύσταση της Επιτροπήςτης 15ης Ιανουαρίου 2003για τις κατευθυντήριες γραμμές για τη διευκόλυνση κρατών μελών στην προετοιμασία των εθνικών σχεδίων μείωσης των εκπομπών, στο πλαίσιο των διατάξεων της οδηγίας 2001/80/EΚ για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης[κοινοποιηθείσα υπό τον αριθμό Ε(2003) 9](Κείμενο που παρουσιάζει ενδιαφέρον για τον ΕΟΧ)(2003/47/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2001/80/EΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων από μεγάλες εγκαταστάσεις καύσης(1), και ιδίως το άρθρο 4 παράγραφος 6 πέμπτο εδάφιο στοιχείο δ),Εκτιμώντας τα ακόλουθα:(1) Βάσει της οδηγίας 2001/80/EΚ, τα κράτη μέλη καλούνται να μειώσουν τις εκπομπές από υφιστάμενες μεγάλες εγκαταστάσεις καύσης, το αργότερο, από την 1η Ιανουαρίου 2008.(2) Η οδηγία προβλέπει δυο εναλλακτικές λύσεις για την μείωση των εκπομπών από υφιστάμενες εγκαταστάσεις· είτε με τον καθορισμό ειδικών οριακών τιμών εκπομπής είτε με την εφαρμογή εθνικών σχεδίων μείωσης των εκπομπών για υφιστάμενες εγκαταστάσεις.(3) Η Επιτροπή καλείται να εκπονήσει κατευθυντήριες γραμμές για τη διευκόλυνση προετοιμασίας των εθνικών σχεδίων μείωσης των εκπομπών από οιοδήποτε κράτος μέλος επιλέξει τη δυνατότητα αυτή,ΣΥΝΙΣΤΑ:1. Τα κράτη μέλη που επιλέγουν το εθνικό σχέδιο μείωσης των εκπομπών ως μέσο για την εφαρμογή των απαιτήσεων της οδηγίας 2001/80/EΚ σε υφιστάμενες εγκαταστάσεις, δυνάμει του άρθρου 4 παράγραφος 6 της οδηγίας, πρέπει να λαμβάνουν υπόψη τις κατευθυντήριες γραμμές που προβλέπονται στο παράρτημα της παρούσας σύστασης.2. Η παρούσα σύσταση απευθύνεται στα κράτη μέλη.Βρυξέλλες, 15 Ιανουαρίου 2003.Για την ΕπιτροπήMargot WallströmΜέλος της Επιτροπής(1) ΕΕ L 309 της 27.11.2001, σ. 1.ΠΑΡΑΡΤΗΜΑ1. ΕΙΣΑΓΩΓΗΣύμφωνα με το άρθρο 4 παράγραφος 3 της οδηγίας 2001/80/EΚ, τα κράτη μέλη οφείλουν να επιτύχουν σημαντικές μειώσεις των εκπομπών από υφιστάμενες εγκαταστάσεις, το αργότερο μέχρι την 1η Ιανουαρίου 2008, με οιαδήποτε από τις δυο δυνατότητες που προβλέπονται στο άρθρο 4 παράγραφος 3:- Δυνατότητα 1: Συμμόρφωση με τις οριακές τιμές εκπομπής (ΟΤΕ). Σύμφωνα με την προσέγγιση αυτή, η συμμόρφωση με τη νέα οδηγία επιτυγχάνεται εφόσον η λειτουργία όλων των υφιστάμενων εγκαταστάσεων πραγματοποιείται εντός των οριακών τιμών εκπομπής (ΟΤΕ) που αναφέρονται στο μέρος Α των παραρτημάτων ΙΙΙ έως VII σε σχέση με το SO2, το NOx και τον κονιορτό, και όπου ενδείκνυται, με την εφαρμογή των άρθρων 5, 7 και 8 της οδηγίας 2001/80/EΚ.- Δυνατότητα 2: Εφαρμογή εθνικού σχεδίου μείωσης των εκπομπών. Ως εναλλακτική λύση της προσέγγισης ΟΤΕ, τα κράτη μέλη μπορούν να εφαρμόσουν έναν εθνικό σχέδιο μείωσης των εκπομπών, σύμφωνα με το άρθρο 4 παράγραφος 6. Το σχέδιο "θα μειώνει τις συνολικές ετήσιες εκπομπές οξειδίου του αζώτου (NOx), διοξειδίου του θείου (SO2) και κονιορτού των υφιστάμενων εγκαταστάσεων στα επίπεδα που θα είχαν επιτευχθεί με την εφαρμογή των οριακών τιμών εκπομπής ... στις υφιστάμενες εγκαταστάσεις εν λειτουργία το 2000, ... με βάση τον πραγματικό ετήσιο χρόνο λειτουργίας κάθε εγκατάστασης, το χρησιμοποιούμενο καύσιμο και τη θερμική ισχύ της, των οποίων λαμβάνεται ο μέσος όρος κατά την τελευταία πενταετία λειτουργίας μέχρι και το 2000". Επιπλέον, "η παύση λειτουργίας μιας εγκατάστασης στα πλαίσια του εθνικού σχεδίου μείωσης εκπομπών δεν οδηγεί σε αύξηση των συνολικών ετήσιων εκπομπών από τις εναπομένουσες εγκαταστάσεις που καλύπτονται από το σχέδιο". Παράλληλα, το εθνικό σχέδιο "περιλαμβάνει γενικούς και επιμέρους στόχους, μέτρα και χρονοδιαγράμματα για την επίτευξη των στόχων αυτών, καθώς και μηχανισμό παρακολούθησης".Οι υφιστάμενες εγκαταστάσεις μπορούν να εξαιρούνται από την υποχρέωση συμμόρφωσης με τις οριακές τιμές εκπομπών όπως ορίζονται στην οδηγία 2001/80/EΚ ή από την ένταξή τους στο εθνικό σχέδιο μείωσης των εκπομπών, εφόσον επιλέξουν την παρέκκλιση της περιορισμένης διάρκειας λειτουργίας (άρθρο 4 παράγραφος 4). Η παρέκκλιση αυτή εφαρμόζεται εφόσον "ο φορέας εκμετάλλευσης υφιστάμενης εγκατάστασης, με γραπτή δήλωσή του υποβαλλόμενη μέχρι την 30ή Ιουνίου 2004 το αργότερο στην αρμόδια αρχή, αναλαμβάνει την υποχρέωση να μην λειτουργήσει την εγκατάσταση περισσότερο από 20000 ώρες λειτουργίες από την 1η Ιανουαρίου 2008 έως τις 31 Δεκεμβρίου 2015, το αργότερο".Στο πλαίσιο του άρθρου 4 παράγραφος 6 πέμπτο εδάφιο στοιχείο δ) της οδηγίας, η Επιτροπή καλείται να εκπονήσει κατευθυντήριες γραμμές για τη διευκόλυνση εκείνων των κρατών μελών τα οποία επιλέγουν το εθνικό σχέδιο μείωσης των εκπομπών.1.1. Σχέση μεταξύ του εθνικού σχεδίου μείωσης των εκπομπών βάσει της νέας οδηγίας LCPD και άλλων βασικών πολιτικώνΤα κράτη μέλη που εκπονούν εθνικά σχέδια μείωσης των εκπομπών βάσει της οδηγίας 2001/80/EΚ πρέπει να λαμβάνουν επίσης υπόψη τις υποχρεώσεις που απορρέουν από άλλες κοινοτικές νομοθετικές πράξεις, ιδιαίτερα την οδηγία IPPC [οδηγία 96/61/EΚ του Συμβουλίου (ΕΕ L 257 της 10.10.1996, σ. 26)]. Η οδηγία 2001/80/EΚ αναφέρει συγκεκριμένα ότι "σε καμία περίπτωση, το εθνικό σχέδιο μείωσης εκπομπών δεν πρέπει να εξαιρεί μια εγκατάσταση από τις διατάξεις της σχετικής κοινοτικής νομοθεσίας, συμπεριλαμβανομένης, μεταξύ άλλων, της οδηγίας 96/61/EΚ". Βάσει του άρθρου 5 της οδηγίας IPPC, οι υφιστάμενες εγκαταστάσεις θα πρέπει να συμμορφωθούν με τις απαιτήσεις της εν λόγω οδηγίας μέχρι τις 30 Οκτωβρίου 2007.1.2. Τα χαρακτηριστικά των υφιστάμενων εγκαταστάσεων καύσης σε κάποιο υποθετικό κράτος μέλοςΤα κράτη μέλη εκείνα τα οποία επιλέγουν να καταρτίσουν εθνικό σχέδιο μείωσης των εκπομπών θα πρέπει να συντάξουν κατάλογο εγκαταστάσεων οι οποίες θα συμπεριληφθούν στο σχέδιο μαζί με στοιχεία για το χρησιμοποιούμενο καύσιμο, τα λειτουργικά χαρακτηριστικά και τις συνθήκες λειτουργίας. Τα στοιχεία αυτά πρέπει να υποβάλλονται όπως ορίζεται στον πίνακα Α.1 στο προσάρτημα Α. Ορισμένα στοιχεία είναι δυνατό να πρέπει να προέλθουν από υπολογισμό (π.χ. η μέση ετήσια ροή καυσαερίων). Τα βασικά στοιχεία για τις εγκαταστάσεις πρέπει να περιλαμβάνουν:- τα είδη των καυσίμων,- την ικανότητα της εγκατάστασης,- τον ετήσιο χρόνο λειτουργίας (σε περίπτωση παρέκκλισης για μικρό χρόνο λειτουργίας),- τις πλέον πρόσφατες ετήσιες εκπομπές SO2, NOx και κονιορτού (τα δεδομένα δεν είναι υποχρεωτικά αλλά είναι χρήσιμα για τον καθορισμό των μέτρων συμμόρφωσης),- μέσες ετήσιες εκπομπές, χωρίς αντιρρυπαντικό εξοπλισμό, SO2 από το 1996 έως το 2000 (εφόσον χρησιμοποιείται η προσέγγιση των ποσοστών αποθείωσης για τον υπολογισμό της συμβολής της εγκατάστασης στους στόχους σχετικά με τις εκπομπές) και- μέσο ετήσιο ποσοστό ροής καυσαερίων από το 1996 έως το 2000 (που χρησιμοποιείται για τον υπολογισμό της συμβολής της εγκατάστασης στην επίτευξη των στόχων σχετικά με τους εκπεμπόμενους ρύπους, εκτός εάν χρησιμοποιείται η προσέγγιση του ποσοστού αποθείωσης).2. ΚΑΘΟΡΙΣΜΟΣ ΣΤΟΧΩΝ ΤΟΥ ΕΘΝΙΚΟΥ ΣΧΕΔΙΟΥ ΜΕΙΩΣΗΣ ΤΩΝ ΕΚΠΟΜΠΩΝΟι στόχοι του εθνικού σχεδίου μείωσης των εκπομπών θα περιλαμβάνουν τους στόχους συνολικών εκπομπών για το SO2, το NOx και τον κονιορτό. Οι εκπομπές απ' όλες τις εγκαταστάσεις καύσης συνολικά που περιλαμβάνονται στο σχέδιο πρέπει να είναι κατώτερες από τα στοχοθετημένα επίπεδα κατά τη διάρκεια των καθορισμένων περιόδων συμμόρφωσης.Τα στοχοθετημένα επίπεδα εκπομπών πρέπει να υπολογίζονται για κάθε κράτος μέλος, με βάση τη συμβολή κάθε εγκατάτασης, όπως φαίνεται στον πίνακα Α.2 του προσαρτήματος.2.1. Η συμβολή κάθε εγκατάστασης στους στόχους των συνολικών εκπομπώνΣύμφωνα με τις διατάξεις του άρθρου 4 παράγραφος 6, η συμβολή κάθε εγκατάστασης στους στόχους που έχουν καθοριστεί για τις εκπομπές SO2, NOx και κονιορτού είναι δυνατό να υπολογιστεί σύμφωνα με την κατωτέρω εξίσωση:Συμβολή της εγκατάστασης στον στόχο (t/έτος) = Ροή καυσαερίων (Nm3/έτος) x ΟΤΕ (mg/Nm3) x 1,0 x 10-9Όπου:- Ροή καυσαερίων είναι η ογκομετρική παροχή καυσαερίων που εμφανίζεται στον πίνακα του συμβουλευτικού εγγράφου σε εκατομμύρια κυβικά μέτρα ετησίως, λαμβανόμενου του μέσου όρου των τελευταίων πέντε ετών λειτουργίας μέχρι και το 2002, συμπεριλαμβανομένου. Εκφράζεται σε σταθερές συνθήκες θερμοκρασίας (273 K) και πίεσης (101,3 kPa), στις οικείες συνθήκες οξυγόνου και μετά από διόρθωση ως προς την υγρασία.- ΟΤΕ είναι η οριακή τιμή εκπομπής που εκφράζεται σε mg/Nm3, με την παραδοχή κατ' όγκον περιεκτικότητας σε οξυγόνο στο καμιναέριο 3 % στην περίπτωση υγρών και αέριων καυσίμων και 6 % στην περίπτωση στερεών καυσίμων.- T/έτος = τόννοι ανά έτοςΗ ανωτέρω εξίσωση εφαρμόζεται σε όλες τις περιπτώσεις πλην εκείνης στην οποία είναι δυνατό να χρησιμοποιηθεί η προσέγγιση του ποσοστού αποθείωσης για το SO2 (παράρτημα ΙΙΙ της οδηγίας, Nota Bene στο μέρος Α). Στις περιπτώσεις αυτές, η συμβολή μιας εγκατάστασης στην επίτευξη του στόχου εκπομπής SO2 μπορεί να υπολογιστεί με τον κατωτέρω τύπο:Συμβολή της εγκατάστασης στον στόχο (t/έτος) = Εκπομπές SO2 χωρίς αντιρρυπαντικό εξοπλισμό (t/έτος) x [1 - (ποσοστό αποθείωσης %/100)]Όπου:- Οι εκπομπές SO2 χωρίς αντιρρυπαντικό εξοπλισμό αντιπροσωπεύουν τις ετήσιες εκπομπές SO2, για τις οποίες λαμβάνεται ο μέσος όρος των τελευταίων πέντε ετών λειτουργίας μέχρι το 2000, συμπεριλαμβανομένου, εκφρασμένες σε τόννους ανά έτος, πριν από οιαδήποτε αναγωγή στην εγκατάσταση αποθείωσης (συμπεριλαμβανομένης της κατακράτησης θείου εντός της εγκατάστασης και τέφρας)· και- Ποσοστό αποθείωσης είναι εκείνο που ορίζεται στο άρθρο 2 παράγραφος 4 της οδηγίας.2.2. Χρονοδιάγραμμα συμμόρφωσηςΟι διατάξεις της οδηγίας περιλαμβάνουν αυστηρότερες οριακές τιμές εκπομπής (ΟΤΕ) που εφαρμόζονται από το 2016 και το 2018. Κατά συνέπεια υπάρχουν τρεις περίοδοι συμμόρφωσης:- 1 Ιανουαρίου 2008 έως 31 Δεκεμβρίου 2015 (οι ΟΤΕ ισχύουν γενικά από την 1η Ιανουαρίου 2008),- 1 Ιανουαρίου 2016 έως 31 Δεκεμβρίου 2017 (από 1 Ιανουαρίου 2016 ισχύει η αυστηρότερη οριακή τιμή εκπομπής NOx για τις εγκαταστάσεις στερεών καυσίμων ισχύος  > 500 MWth το ίδιο δε ισχύει και στην περίπτωση των παρεκκλίσεων που χορηγούνται στις εγκαταστάσεις στερεών καυσίμων για το NOx και το SO2) και- από την 1η Ιανουαρίου 2018 και μετέπειτα (από την ημερομηνία αυτή λήγει η παρέκκλιση που χορηγήθηκε στις εγκαταστάσεις στερεών καυσίμων των οποίων η περιεκτικότητα σε πτητικές ουσίες είναι <  10 %).2.3. Στόχοι συνολικών εκπομπώνΟι στοχοθετημένες ποσότητες συνολικών εκπομπών για SO2, NOx και κονιορτό λαμβάνονται ως άθροισμα της συμβολής των επιμέρους εγκαταστάσεων στους αντίστοιχους στόχους εκπομπών:Στόχος εκπομπών κράτους μέλους (t/έτος) = Σ(συμβολή κάθε εγκατάστασης στον στόχο)Οι δυνητικές μεταβολές στους στόχους των εκπομπών, σε σύγκριση με τους στόχους στο εθνικό πρόγραμμα μείωσης εκπομπών ενός εκάστου κράτους μέλους που υποβάλλεται στην Επιτροπή μέχρι τις 23 Νοεμβρίου 2003, είναι δυνατό να συνδέεται με:- Την παρέκκλιση σε σχέση με τον χαμηλό συντελεστή επιβάρυνσης NOx για τις εγκαταστάσεις στερεών καυσίμων ισχύος  > 500 MWth. Αυτό βασίζεται σε ένα μέσο ετήσιο όρο πέντε ετών λειτουργίας από το 2008 και μετέπειτα. Τα κράτη μέλη καλούνται να προσδιορίσουν στο εθνικό τους σχέδιο που υποβάλλεται στην Επιτροπή συγκεκριμένες εγκαταστάσεις οι οποίες θα επωφεληθούν από τη διάταξη αυτή. Η απαρίθμηση των εγκαταστάσεων αυτών είναι δυνατόν, ωστόσο, μετά από έγκριση της αρμόδιας αρχής, να μεταβληθεί κατά τη διάρκεια υλοποίησης του σχεδίου εφόσον ληφθούν αντισταθμιστικά μέτρα τα οποία συνάδουν με την οδηγία και συμβάλλουν στην επίτευξη του ιδίου στόχου για τις συνολικές εκπομπές.- Την παρέκκλιση για τον περιορισμένο χρόνο λειτουργίας. Οι φορείς εκμετάλλευσης έχουν προθεσμία μέχρι τις 30 Ιουνίου 2004 για να κοινοποιήσουν στην αρμόδια αρχή εάν επιθυμούν να εξαιρεθούν από την ένταξή τους στο σχέδιο, επιλέγοντας την παρέκκλιση του περιορισμένου χρόνου λειτουργίας (άρθρο 4 παράγραφος 4). Στην περίπτωση κατά την οποία κάποιος φορέας εκμετάλλευσης επιλέξει τη δυνατότητα παρέκκλισης μετά την κοινοποίηση του εθνικού σχεδιου από το οικείο κράτος προς την Επιτροπή, αλλά πριν από τις 30 Ιουνίου 2004, το συγκεκριμένο κράτος μέλος πρέπει να υποβάλει τις αναγκαίες τροποποιήσεις στο σχέδιό του.3. ΜΕΤΡΑ ΓΙΑ ΤΗ ΣΥΜΜΟΡΦΩΣΗ ΜΕ ΤΟΥΣ ΣΤΟΧΟΥΣΤα κράτη μέλη πρέπει να περιγράψουν τα μέτρα που προτίθενται να λάβουν για την επίτευξη των αναγκαίων μειώσεων εκπομπών ώστε να συμμορφωθούν με την οδηγία 2001/80/EΚ στο πλαίσιο ενός εθνικού σχεδίου μείωσης των εκπομπών.Αρχικά, πρέπει να υπολογιστούν οι ελάχιστες μειώσεις εκπομπών για τη συμμόρφωση με τους στόχους, αφαιρώντας τους ετήσιους στόχους εκπομπών από τις τελευταίες ετήσιες εκπομπές, βάσει του πίνακα 1 στην επόμενη σελίδα.Πίνακας 1Καθορισμός των μειώσεων των εκπομπών για τη συμμόρφωση με τους στόχους σε κάποιο υποθετικό κράτος μέλος>ΘΕΣΗ ΠΙΝΑΚΑ>Σημείωση:Οι αριθμοί στον ανωτέρω πίνακα χρησιμεύουν απλώς και μόνο για καλύτερη κατανόηση.Δεύτερον, μετά τον υπολογισμό των ελάχιστων απαιτούμενων μειώσεων των εκπομπών και των σχετικών στόχων που πρέπει να τηρούνται, πρέπει να εντοπιστούν τα μέτρα για την επίτευξη των εκπομπών αυτών. Για παράδειγμα, είναι δυνατό να επιτευχθεί η συμμόρφωση με το σχέδιο με την αλλαγή του χρησιμοποιούμενου καυσίμου, τροποποίηση του τρόπου καύσης, τεχνικές μείωσης, διαχείριση των παραγόντων επιβάρυνσης, κ.λπ. Η διαδικασία καθορισμού των συγκεκριμένων μέτρων συμμόρφωσης αφορά τα επιμέρους κράτη μέλη λαμβάνοντας υπόψη, για παράδειγμα, την αποτελεσματικότητα από πλευράς κόστους, το εφικτό, την επίπτωση στην ασφάλεια και την διαφοροποίηση του ενεργειακού εφοδιασμού, υποχρεώσεις που απορρέουν από άλλες κοινοτικές νομοθετικές πράξεις και λοιπούς συναφείς περιορισμούς.Παράδειγμα μέτρων τα οποία θα διευκόλυναν τη συμμόρφωση με τους στόχους παρουσιάζονται στον πίνακα A.3 του προσαρτήματος. Τα μέτρα που απαριθμούνται τον πίνακα και κοινοποιούνται στην Επιτροπή στο εθνικό σχέδιο μείωσης των εκπομπών δεν εμποδίζουν την εφαρμογή άλλων μέτρων τα οποία συνάδουν με την οδηγία, υπό την προϋπόθεση της έγκρισής τους από τις αρμόδιες αρχές και της συμμόρφωσής τους με τους στόχους του εκάστοτε κράτους μέλους.4. ΧΡΟΝΟΔΙΑΓΡΑΜΜΑΤο χρονοδιάγραμμα με τις βασικές ημερομηνίες για τα κράτη μέλη εκείνα τα οποία επιλέγουν το εθνικό σχέδιο, παρουσιάζεται στον πίνακα 2 κατωτέρω.Πίνακας 2Βασικά ορόσημα στην εφαρμογή του εθνικού σχεδίου μείωσης των εκπομπών σύμφωνα με την οδηγία 2001/80/ΕΚ>ΘΕΣΗ ΠΙΝΑΚΑ>5. ΜΗΧΑΝΙΣΜΟΙ ΠΑΡΑΚΟΛΟΥΘΗΣΗΣ5.1. Ρύθμιση από τις αρμόδιες αρχέςΑπό την 1η Ιανουαρίου 2008, θα πρέπει να τεθούν σε εφαρμογή ορισμένα μέτρα εποπτείας και κοινοποίησης, ειδικότερα δε:- Οι φορείς εκμετάλλευσης καλούνται να εκτιμήσουν τις συνολικές ετήσιες εκπομπές SO2, NOx και κονιορτού σε επίπεδα που να ικανοποιούν τις αρμόδιες αρχές· να επιβεβαιώσουν την εφαρμογή της παρέκκλισης σε περίπτωση μικρού χρόνου λειτουργίας για τις εκπομπές NOx και να αναφέρουν τη διάρκεια χρησιμοποίησης/μη χρησιμοποίησης για τις εγκαταστάσεις οι οποίες δεν τυγχάνουν της παρέκκλισης αυτής·- Οι αρμόδιες αρχές θα πρέπει ελέγξουν τις εκτιμήσεις των φορέων εκμετάλλευσης σχετικά με τις συνολικές ετήσιες εκπομπές SO2, NOx και κονιορτού για όλες τις εγκαταστάσεις οι οποίες συμπεριλαμβάνονται στο σχέδιο και να τις συγκρίνουν με τους στόχους εκπομπών. Θα είναι υπεύθυνες για την εποπτεία των εγκαταστάσεων εκείνων οι οποίες περιλαμβάνονται στο σχέδιο ούτως ώστε να εξασφαλιστεί ότι οι συνολικές ετήσιες εκπομπές είναι κάτω από το όριο που θέτουν οι σχετικοί στόχοι. Περαιτέρω, θα πρέπει να θέσουν σε εφαρμογή έναν μηχανισμό ο οποίος επιτρέπει την παύση λειτουργίας εγκαταστάσεων οι οποίες περιλαμβάνονται στο σχέδιο και θα πρέπει να εξασφαλίσουν ότι η παύση λειτουργίας εγκαταστάσεων δεν επιφέρει αύξηση των ετήσιων συνολικών εκπομπών από τις εναπομένουσες εγκαταστάσεις οι οποίες καλύπτονται από το σχέδιο και- τα κράτη μέλη θα πρέπει επίσης να εξασφαλίσουν ότι υφίστανται μηχανισμοί οι οποίοι επιτρέπουν την έγκριση των μεταβολών στα μέτρα τα οποία είχαν αρχικά θεσπιστεί για τη συμμόρφωση με τις μειώσεις των εκπομπών στο εθνικό σχέδιο.5.2. Υποβολή έκθεσης στην ΕπιτροπήΟι υποχρεώσεις επιβολής έκθεσης από κάθε κράτος μέλος στην Επιτροπή αναφέρονται στο παράρτημα VIII τμήμα Β της οδηγίας 2001/80/EK. Επιπλέον, τα κράτη μέλη μπορούν, και συνιστάται, να θέσουν σε λειτουργία ένα ετήσιο εθνικό σύστημα αναφοράς για την επιβεβαίωση των επιδόσεων έναντι των στόχων.Προσάρτημα AΕΡΜΗΝΕΥΤΙΚΟΙ ΠΙΝΑΚΕΣ ΠΟΥ ΠΡΕΠΕΙ ΝΑ ΣΥΜΠΕΡΙΛΗΦΘΟΥΝ ΣΤΟ ΕΘΝΙΚΟ ΣΧΕΔΙΟ ΜΕΙΩΣΗΣ ΤΩΝ ΕΚΠΟΜΠΩΝ ((Οι καταχωρήσεις στις γραμμές και τις στήλες των πινάκων στο προσάρτημα γίνονται υπό τύπον παραδείγματος μόνον.))>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>


title: Σύσταση της Επιτροπής, της 13ης Ιουνίου 2007 , σχετικά με τον προσδιορισμό σειράς δράσεων με σκοπό την εφαρμογή του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους [κοινοποιηθείσα υπό τον αριθμό Ε(2007) 2551]

text:
               20.6.2007

               EL

               Επίσημη Εφημερίδα της Ευρωπαϊκής Ένωσης

               L 159/45

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 13ης Ιουνίου 2007
   σχετικά με τον προσδιορισμό σειράς δράσεων με σκοπό την εφαρμογή του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους
   [κοινοποιηθείσα υπό τον αριθμό Ε(2007) 2551]
   (2007/425/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211,
   Εκτιμώντας τα ακόλουθα:

               (1)

               Το λαθρεμπόριο ειδών που περιλαμβάνονται στον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (1), με τον οποίο εφαρμόζεται η σύμβαση διεθνούς εμπορίας ειδών της άγριας πανίδας και χλωρίδας που απειλούνται με εξαφάνιση (στο εξής «CITES»), προκαλεί σοβαρές ζημίες στα άγρια είδη, μειώνει την αποτελεσματικότητα των προγραμμάτων διαχείρισης των αγρίων ειδών, διακυβεύει το νόμιμο και βιώσιμο εμπόριο και απειλεί την αειφόρο ανάπτυξη ιδίως στις αναπτυσσόμενες οικονομίες πολλών παραγωγών χωρών.

               (2)

               Η αντιμετώπιση των βασικών αιτιών του λαθρεμπορίου αγρίων ειδών είναι σημαντική για τις προσπάθειες εφαρμογής της σύμβασης.

               (3)

               Σύμφωνα με το άρθρο 14 του κανονισμού (ΕΚ) αριθ. 338/97, τα κράτη μέλη προβαίνουν στις αναγκαίες ενέργειες προκειμένου να εξασφαλίσουν τη συμμόρφωση προς τον κανονισμό (ΕΚ) αριθ. 338/97 και την εφαρμογή του, και εφόσον χρειάζεται, κινούν δικαστικές διαδικασίες.

               (4)

               Σύμφωνα με το άρθρο 15 του κανονισμού (ΕΚ) αριθ. 338/97, τα κράτη μέλη και η Επιτροπή μεριμνούν ώστε να λαμβάνεται κάθε αναγκαίο μέτρο για την ευαισθητοποίηση και ενημέρωση του κοινού σχετικά με τις διατάξεις που αφορούν της εφαρμογή της CITES και του κανονισμού.

               (5)

               Σύμφωνα με το άρθρο 16 του κανονισμού (ΕΚ) αριθ. 338/97, τα κράτη μέλη εξασφαλίζουν την επιβολή κυρώσεων για παραβιάσεις του κανονισμού, ανάλογων της φύσης και της σοβαρότητας των παραβιάσεων αυτών.

               (6)

               Σύμφωνα με την πάγια νομολογία του Δικαστηρίου των Ευρωπαϊκών Κοινοτήτων, εναπόκειται στα κράτη μέλη να επιβάλλουν αποτελεσματικές, αποτρεπτικές και αναλογικές κυρώσεις για τις παραβιάσεις του κοινοτικού δικαίου.

               (7)

               Σύμφωνα με το άρθρο 10 της συνθήκης ΕΚ, είναι ουσιώδους σημασίας ο συντονισμός και η συνεργασία μεταξύ κρατών μελών και των αρμοδίων αρχών τους για να εξασφαλισθεί αποτελεσματική εφαρμογή του κανονισμού (ΕΚ) αριθ. 338/97.

               (8)

               Για την εφαρμογή του κανονισμού (ΕΚ) αριθ. 338/97 απαιτείται διεθνής συνεργασία, η οποία είναι επίσης θεμελιώδης για την επίτευξη των στόχων της CITES.

               (9)

               Στη μελέτη της Επιτροπής για την εφαρμογή των κοινοτικών κανονισμών που διέπουν το εμπόριο αγρίων ειδών στην ΕΕ των 25, η οποία δημοσιεύθηκε τον Νοέμβριο του 2006, αναγνωρίζεται ότι είναι αναγκαίο να ιεραρχηθούν οι περιοχές προτεραιότητας για τον συντονισμό των ενεργειών και την ανάπτυξη κοινών κατευθύνσεων που θα διευκολύνουν την εφαρμογή του κανονισμού (ΕΚ) αριθ. 338/97.

               (10)

               Το Συμβούλιο, στα συμπεράσματα του Δεκεμβρίου 2006 για την ανάσχεση της απώλειας βιοποικιλότητας (2), καλεί τα κράτη μέλη να εντείνουν τις προσπάθειές τους στην καταπολέμηση του λαθρεμπορίου ειδών που περιλαμβάνονται στον κατάλογο της CITES, καλεί δε τα κράτη μέλη και την Επιτροπή να αναβαθμίσουν τον συντονισμό τους και τις ενέργειές τους για την εφαρμογή της CITES.

               (11)

               Η σειρά ενεργειών που καθορίζονται στην παρούσα σύσταση ανταποκρίνεται στο περιεχόμενο των συζητήσεων που πραγματοποιήθηκαν στην ομάδα εφαρμογής που έχει συσταθεί με βάση το άρθρο 14 του κανονισμού (ΕΚ) αριθ. 338/97 και στην επιτροπή για το εμπόριο άγριας πανίδας και χλωρίδας που έχει συσταθεί με βάση το άρθρο 18 του ίδιου κανονισμού,

         ΣΥΝΙΣΤΑ:

               I.

               Να αναληφθούν από τα κράτη μέλη οι δράσεις που ορίζει η παρούσα σύσταση, έτσι ώστε να διευκολυνθεί η εφαρμογή του κανονισμού (ΕΚ) αριθ. 338/97.

               II.

               Για να αυξηθεί η ικανότητα εφαρμογής, τα κράτη μέλη πρέπει να προβούν στις ακόλουθες δράσεις:

                           α)

                           να καταρτίσουν εθνικά σχέδια δράσης για το συντονισμό της εφαρμογής· τα σχέδια αυτά πρέπει να περιέχουν σαφείς στόχους και χρονοδιαγράμματα, να εναρμονίζονται και να επανεξετάζονται σε τακτική βάση·

                           β)

                           να εξασφαλίσουν ότι όλοι οι σχετικοί με την εφαρμογή φορείς διαθέτουν κατάλληλους χρηματοδοτικούς πόρους και δυναμικό για την εφαρμογή του κανονισμού (ΕΚ) αριθ. 338/97 και ότι έχουν πρόσβαση σε ειδικευμένο εξοπλισμό και κατάλληλη εμπειρογνωμοσύνη·

                           γ)

                           να εξασφαλίσουν ότι οι κυρώσεις για την παραβίαση του κανονισμού (ΕΚ) αριθ. 338/97 ενεργούν αποτρεπτικά έναντι των εγκλημάτων στο εμπόριο αγρίων ειδών, σύμφωνα με την πάγια νομολογία του Δικαστηρίου των Ευρωπαϊκών Κοινοτήτων, και ότι υπάρχει συνέπεια ως προς την επιβολή τους, και ιδίως, ότι λαμβάνεται υπόψη, μεταξύ άλλων, η τιμή των ειδών στην αγορά, η τιμή συντήρησης των ειδών που αφορά το αδίκημα και το κόστος που προέκυψε·

                           δ)

                           για το σκοπό του στοιχείου γ), να ασκούν δραστηριότητες εκπαίδευσης ή ευαισθητοποίησης για τους φορείς εφαρμογής, τις εισαγγελικές και τις δικαστικές αρχές·

                           ε)

                           να εξασφαλίσουν ότι όλοι οι φορείς εφαρμογής έχουν πρόσβαση σε κατάλληλη εκπαίδευση σχετική με τον κανονισμό (ΕΚ) αριθ. 338/97 και την αναγνώριση ειδών·

                           στ)

                           να εξασφαλίσουν κατάλληλη πληροφόρηση του κοινού και των ενδιαφερομένων, με σκοπό ιδίως την ευαισθητοποίησή τους σχετικά με τις αρνητικές επιπτώσεις του λαθρεμπορίου αγρίων ειδών·

                           ζ)

                           να εξασφαλίσουν, πέραν των ελέγχων στους μεθοριακούς σταθμούς που απαιτούνται βάσει του κανονισμού (ΕΚ) αριθ. 338/97, την εφαρμογή του κανονισμού εντός της χώρας, ιδίως με τακτικούς ελέγχους των εμπόρων και των κατόχων όπως είναι οι καταστηματάρχες ζώων συντροφιάς, οι εκτροφείς και οι σταθμοί περίθαλψης ζώων·

                           η)

                           να χρησιμοποιούν συστηματικά τις εκτιμήσεις επικινδυνότητας και των στοιχείων για να εξασφαλίζουν διεξοδικούς ελέγχους τόσο στους μεθοριακούς σταθμούς, όσο και εντός της χώρας τους·

                           θ)

                           να εξασφαλίσουν εγκαταστάσεις για την προσωρινή φροντίδα ζωντανών ειδών που έχουν κατασχεθεί ή παρακρατηθεί και μηχανισμούς για τον μακροπρόθεσμο επαναπατρισμό τους, εφόσον χρειάζεται.

               III.

               Για να ενταθεί η συνεργασία και η ανταλλαγή πληροφοριών, τα κράτη μέλη οφείλουν να προβούν στις ακόλουθες ενέργειες:

                           α)

                           να καθιερώσουν διαδικασίες συντονισμού της εφαρμογής μεταξύ όλων των αρμοδίων εθνικών αρχών με τη σύσταση, μεταξύ άλλων, διοργανικής επιτροπής και τη σύναψη μνημονίων και άλλων συμφωνιών συνεργασίας μεταξύ θεσμικών οργάνων·

                           β)

                           να διευκολύνουν την πρόσβαση των αρμοδίων εφαρμογής στους υπάρχοντες πόρους, εργαλεία και διόδους επικοινωνίας για την ανταλλαγή πληροφοριών σχετικών με την εφαρμογή του κανονισμού (ΕΚ) αριθ. 338/97 και της CITES, έτσι ώστε οι αρμόδιοι εφαρμογής όλων των επιπέδων, ακόμη και αυτοί που βρίσκονται στην «πρώτη γραμμή», να έχουν στη διάθεσή τους όλες τις σχετικές πληροφορίες·

                           γ)

                           να δημιουργήσουν εθνικά κέντρα επαφής για την ανταλλαγή πληροφοριών και στοιχείων για το εμπόριο αγρίων ειδών·

                           δ)

                           να μεταδίδουν πληροφορίες σχετικά με τις κύριες τάσεις, κατασχέσεις και δικαστικές υποθέσεις στις τακτικές συνεδριάσεις τόσο της ομάδας εφαρμογής όσο και στο διάστημα μεταξύ αυτών·

                           ε)

                           να συνεργάζονται με τους αντίστοιχους φορείς εφαρμογής των άλλων κρατών μελών για τη διερεύνηση αδικημάτων βάσει του κανονισμού (ΕΚ) αριθ. 338/97·

                           στ)

                           να χρησιμοποιούν τα μέσα επικοινωνίας και συντονισμού, καθώς και την τεχνογνωσία της Ευρωπαϊκής Υπηρεσίας Καταπολέμησης της Απάτης για το συντονισμό των ερευνών σε κοινοτικό επίπεδο·

                           ζ)

                           να ανταλλάσσουν πληροφορίες σχετικά με τις επιβαλλόμενες ποινές για αδικήματα λαθρεμπορίου αγρίων ειδών, έτσι ώστε να εξασφαλίζεται συνοχή εφαρμογής·

                           η)

                           να συνδράμουν άλλα κράτη μέλη στη δημιουργία ικανοτήτων στην εφαρμογή του κανονισμού (ΕΚ) αριθ. 338/97 με την κατάρτιση, μεταξύ άλλων, εκπαιδευτικών προγραμμάτων και με τη διάδοση εγχειριδίων και υλικού·

                           θ)

                           να θέτουν στη διάθεση άλλων κρατών μελών εργαλεία ευαισθητοποίησης και υλικό προοριζόμενο για το κοινό και τους ενδιαφερόμενους·

                           ι)

                           να συνδράμουν άλλα κράτη μέλη με την προσωρινή φροντίδα και τον μακροπρόθεσμο επαναπατρισμό ζωντανών ειδών που έχουν κατασχεθεί ή παρακρατηθεί·

                           ια)

                           να διατηρούν στενή επαφή με τις αρχές διαχείρισης της CITES και τις υπηρεσίες επιβολής του νόμου στις χώρες προέλευσης, διαμετακόμισης και πώλησης των αγρίων ειδών εκτός Κοινότητας, καθώς και με τη Γραμματεία της CITES, την Ιντερπόλ και τον Παγκόσμιο Οργανισμό Τελωνείων, για την ευκολότερη ανίχνευση, αποθάρρυνση και αποτροπή του λαθρεμπορίου αγρίων ειδών με την ανταλλαγή πληροφοριών και στοιχείων·

                           ιβ)

                           να συμβουλεύουν και να βοηθούν τις αρχές διαχείρισης της CITES και τις υπηρεσίες επιβολής του νόμου στις χώρες προέλευσης, διαμετακόμισης και πώλησης των αγρίων ειδών εκτός Κοινότητας, έτσι ώστε να ευνοηθεί το νόμιμο και βιώσιμο εμπόριο με ορθή εφαρμογή των διαδικασιών·

                           ιγ)

                           να υποστηρίζουν τα προγράμματα δημιουργίας ικανοτήτων σε τρίτες χώρες, έτσι ώστε να βελτιωθεί η εφαρμογή και η επιβολή της CITES, μεταξύ άλλων, με κονδύλια αναπτυξιακής συνεργασίας και με μια μελλοντική «στρατηγική της ΕΕ παροχής βοήθειας για το εμπόριο» (3)·

                           ιδ)

                           να ευνοήσουν τη διαπεριφερειακή συνεργασία για την καταπολέμηση του λαθρεμπορίου αγρίων ειδών με τη σύνδεση, μεταξύ άλλων, με άλλες πρωτοβουλίες σε επίπεδο περιφερειών και υποπεριφερειών.

               IV.

               Οι πληροφορίες που αφορούν τα μέτρα που θα ληφθούν με βάση την παρούσα σύσταση πρέπει να διαβιβασθούν στην Επιτροπή ταυτόχρονα με τις πληροφορίες που προβλέπονται στο άρθρο 15 παράγραφος 4 στοιχείο γ) του κανονισμού (ΕΚ) αριθ. 338/97.

      Βρυξέλλες, 13 Ιουνίου 2007.

            Για την Επιτροπή

         Σταύρος ΔΉΜΑΣ

            Μέλος της Επιτροπής

      (1)  ΕΕ L 61 της 3.3.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1332/2005 της Επιτροπής (ΕΕ L 215 της 19.8.2005, σ. 1).

      (2)  2773η σύσκεψη των Υπουργών Περιβάλλοντος στις 18 Δεκεμβρίου 2006.

      (3)  Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Προς μια στρατηγική της ΕΕ παροχής βοήθειας για το εμπόριο — η συνεισφορά της Επιτροπής [COM(2007) 163 τελικό].


Avis juridique important

|

31978H0519

78/519/ΕΟΚ: Σύσταση της Επιτροπής, της 26ης Μαΐου 1978, που απευθύνεται στην Ιρλανδία σχετικά με σχέδιο κανονισμού που αφορά την εκτέλεση της οδηγίας 74/562/ΕΟΚ όσον αφορά την πρόσβαση στο επάγγελμα του οδικού μεταφορέα επιβατών στον τομέα των εθνικών και διεθνών μεταφορών

Επίσημη Εφημερίδα αριθ. L 159 της 17/06/1978 σ. 0037 - 0039

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Τσεχικής Δημοκρατίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Τσεχικής Δημοκρατίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/12

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Τσεχικής Δημοκρατίας για το 2014 και τη διατύπωση γνώμης του Συμβουλίου σχετικά με το πρόγραμμα σύγκλισης της Τσεχικής Δημοκρατίας για το 2014
   2014/C 247/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Ευρωπαϊκής Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την απασχόληση και την ανάπτυξη, η οποία, βασιζόμενη σε ενισχυμένο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2), που από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και στις πολιτικές για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των συστάσεων ανά χώρα.

               (4)

               Στις 9 Ιουλίου 2013, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Τσεχικής Δημοκρατίας για το 2013 και διατύπωσε τη γνώμη του σχετικά με το επικαιροποιημένο πρόγραμμα σύγκλισης της Τσεχικής Δημοκρατίας για την περίοδο 2012-2016.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, σηματοδοτώντας την έναρξη του Ευρωπαϊκού Εξαμήνου 2014 για τον συντονισμό των οικονομικών πολιτικών. Επίσης στις 13 Νοεμβρίου 2013, η Επιτροπή, βάσει του κανονισμού αριθ. 1176/2011 του Ευρωπαϊκού Κοινοβουλίου και του Συμβουλίου (4), ενέκρινε την Έκθεση του μηχανισμού επαγρύπνησης, σύμφωνα με την οποία η Τσεχική Δημοκρατία δεν είναι μεταξύ των κρατών για τα οποία πρέπει να εκπονηθεί εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 16 Απριλίου 2014, η Τσεχική Δημοκρατία υπέβαλε το εθνικό της πρόγραμμα μεταρρυθμίσεων για το 2014 και στις 28 Απριλίου 2014 το πρόγραμμα σύγκλισης του 2014. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (8)

               Ο στόχος της δημοσιονομικής στρατηγικής που περιγράφεται στο πρόγραμμα σύγκλισης του 2014 είναι να διατηρηθεί το έλλειμμα γενικής κυβέρνησης στη διάρκεια του προγράμματος κάτω από την τιμή αναφοράς που προβλέπει η Συνθήκη, ήτοι 3 % του ΑΕΠ. Το πρόγραμμα αναφέρει ως μεσοπρόθεσμο στόχο το 1 % του ΑΕΠ, σύμφωνα με τις απαιτήσεις του Συμφώνου Σταθερότητας και Ανάπτυξης. Ενώ η δημοσιονομική στρατηγική είναι σύμφωνη με το Σύμφωνο Σταθερότητας και Ανάπτυξης το 2014, η απαιτούμενη προσαρμογή σε διαρθρωτικούς όρους δεν αναμένεται να επιτευχθεί το 2015, καθώς το εκ νέου υπολογισθέν διαρθρωτικό ισοζύγιο προβλέπεται να επιδεινωθεί κατά 0,6 εκατοστιαίες μονάδες. Επιπλέον, οι δημόσιες δαπάνες αναμένεται να αυξηθούν με ρυθμό που δεν συνάδει με την τιμή αναφοράς για τις δαπάνες. Το εκ νέου υπολογισθέν διαρθρωτικό ισοζύγιο προβλέπεται να αποκλίνει από την απαιτούμενη πορεία προσαρμογής επίσης το 2016 και το 2017, έτη κατά τα οποία το εκ νέου υπολογισθέν διαρθρωτικό ισοζύγιο προβλέπεται ίσο με 1,6 % και 1,9 % του ΑΕΠ αντιστοίχως. Συνολικά, από το 2015 πρέπει να αναμένεται κίνδυνος απόκλισης από την πορεία προσαρμογής για την επίτευξη του μεσοπρόθεσμου στόχου. Σύμφωνα με το πρόγραμμα σύγκλισης, ο δείκτης χρέους, ο οποίος βρίσκεται κάτω της τιμής αναφοράς 60 % του ΑΕΠ, προβλέπεται να μειωθεί προσωρινά κατά 1,1 εκατοστιαία μονάδα σε 45 % του ΑΕΠ το 2014 και να αυξηθεί σε 46 % του ΑΕΠ το 2015. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σύγκλισης είναι ρεαλιστικό. Η τσεχική οικονομία αναμένεται να αναπτυχθεί κατά 1,7 % το 2014 και κατά 2 % το 2015, σύμφωνα με το πρόγραμμα σύγκλισης, σε σύγκριση με ποσοστά 2 % και 2,4 % που αναφέρονταν στις εαρινές προβλέψεις των υπηρεσιών της Επιτροπής του 2014. Οι βασικοί κίνδυνοι για τις δημοσιονομικές προοπτικές απορρέουν από την υψηλή αβεβαιότητα σχετικά με την μελλοντική εξέλιξη των δημοσίων επενδύσεων και από την ενδεχόμενη εφάπαξ δαπάνη που αφορά την προγραμματισμένη σύμβαση χρηματοδοτικής μίσθωσης μαχητικών αεροσκαφών, της οποίας η αναμενόμενη επίπτωση στην αύξηση του ελλείμματος θα είναι ίση με 0,5 % του ΑΕΠ το 2015.
               Σύμφωνα με την πρόβλεψη της Επιτροπής, υπάρχει κίνδυνος σημαντικής απόκλισης από τον μεσοπρόθεσμο στόχο το 2015. Η διαφορά με το σενάριο στο οποίο βασίζεται το πρόγραμμα σύγκλισης έγκειται στις διαφορετικές παραδοχές σχετικά με τις πολιτικές και τα μέτρα διακριτικής ευχέρειας το 2015. Έχοντας αξιολογήσει το πρόγραμμα σύγκλισης και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97 του Συμβουλίου, το Συμβούλιο είναι της γνώμης ότι το έλλειμμα έχει μειωθεί με διατηρήσιμο τρόπο κάτω από το 3 % του ΑΕΠ το 2013, σύμφωνα με τη σύσταση του Συμβουλίου, και ότι, ενώ ο μεσοπρόθεσμος στόχος αναμένεται να επιτευχθεί το 2014, υπάρχει κίνδυνος σημαντικής απόκλισης από αυτόν από το 2015 και εξής.

               (9)

               Η Τσεχική Δημοκρατία μόλις εξήλθε από διετή ύφεση και βρίσκεται τώρα αντιμέτωπη με την πρόκληση να επιτύχει σταθερά υψηλή μεγέθυνση, σε ένα πλαίσιο ταχείας γήρανσης του πληθυσμού. Οι δημόσιες επενδύσεις ακολούθησαν πορεία απότομης μείωσης τα τελευταία έτη και οι επενδύσεις σε υποδομές επλήγησαν ιδιαίτερα. Το μοντέλο ανάπτυξης της τσεχικής οικονομίας πριν από την κρίση βασιζόταν σε μεγάλες εισροές ξένων κεφαλαίων και σε ισχυρό εξαγωγικό προσανατολισμό. Καθώς το περιθώριο για κάλυψη της υστέρησης με βάση τη συσσώρευση συντελεστών παραγωγής (συμπεριλαμβανομένων των ξένων κεφαλαίων) φαίνεται περιορισμένο, ο αναπροσανατολισμός της οικονομίας προς εγχώριες κινητήριες δυνάμεις της ανάπτυξης θα ανοίξει νέες οδούς για κέρδη παραγωγικότητας. Μεταξύ των ουσιαστικών στοιχείων της διαδικασίας αυτής περιλαμβάνονται η στήριξη της εκπαίδευσης, της κατάρτισης και της καινοτομίας, καθώς και η ενίσχυση των θεσμών.

               (10)

               Η κυβέρνηση ενέκρινε προσφάτως τη Συνθήκη για τη σταθερότητα, τον συντονισμό και τη διακυβέρνηση, αν και η κύρωσή της από το κοινοβούλιο εκκρεμεί ακόμη. Το 2011 άρχισαν εργασίες για μια εκτενή μεταρρύθμιση του δημοσιονομικού πλαισίου, αλλά η θέσπιση και η εφαρμογή του είναι ακόμη αβέβαιες. Έχει επίσης καθυστερήσει η θέσπιση της σχετικής νομοθεσίας που θα διασφαλίζει τη συμμόρφωση με την οδηγία 2011/85/ΕΕ του Συμβουλίου (5).

               (11)

               Στον τομέα της φορολογίας, οι βασικές προκλήσεις που αντιμετωπίζει η Τσεχική Δημοκρατία είναι να καταστεί αποτελεσματικότερη η είσπραξη των εσόδων και να επιτευχθεί μια φορολογική διάρθρωση πιο φιλική προς την ανάπτυξη. Η Τσεχική Δημοκρατία έλαβε ορισμένα μέτρα για τη βελτίωση της φορολογικής συμμόρφωσης, ιδίως στον τομέα της έμμεσης φορολογίας, αλλά το συνολικό κόστος της συμμόρφωσης παραμένει υπερβολικά υψηλό. Εν προκειμένω, δεν έχουν ακόμη εναρμονιστεί οι φορολογικές βάσεις (φόροι εισοδήματος, εισφορές υγείας και κοινωνικής ασφάλισης), ενώ η θέσπιση ενιαίου σημείου είσπραξης που προβλεπόταν να πραγματοποιηθεί το 2015 έχει ματαιωθεί. Ωστόσο, η κυβέρνηση ανακοίνωσε την πρόθεσή της να αντιμετωπίσει το ζήτημα της εναρμόνισης των φορολογικών βάσεων. Οι συστάσεις του 2013 σχετικά με τη διάρθρωση της φορολογίας δεν έχουν εφαρμοστεί. Η φορολογία της εργασίας παραμένει υψηλή, ιδίως για τα άτομα με χαμηλά εισοδήματα, συμπεριλαμβανομένων των εργαζομένων μερικής απασχόλησης, κυρίως λόγω των υψηλών εισφορών κοινωνικής ασφάλισης. Υπάρχουν ορισμένες δυνατότητες για στροφή από τη φορολογία της εργασίας σε άλλους τομείς, όπως οι περιβαλλοντικοί φόροι και οι περιοδικοί φόροι επί των κατοικιών, οι οποίοι είναι αμφότεροι σχετικά χαμηλοί. Εξακολουθούν να υπάρχουν σημαντικές διαφορές στη μεταχείριση μισθωτών και αυτοαπασχολουμένων όσον αφορά τους φόρους και τις εισφορές κοινωνικής ασφάλισης, διαφορές που οδηγούν στη συρρίκνωση της φορολογικής βάσης και δημιουργούν κίνητρα για εικονική αυτοαπασχόληση με άδικες συνέπειες για όσους απασχολούνται βάσει σύμβασης μόνιμης απασχόλησης.

               (12)

               Η Τσεχική Δημοκρατία αντιμετωπίζει μακροπρόθεσμα μέτριους κινδύνους βιωσιμότητας, οφειλόμενους σε μεγάλο βαθμό στις προβλεπόμενες αυξήσεις των δαπανών για συντάξεις και υγειονομική περίθαλψη. Σύμφωνα με την κείμενη νομοθεσία, η νόμιμη ηλικία συνταξιοδότησης πρόκειται να αυξηθεί μακροπρόθεσμα, αλλά με πολύ βραδύ ρυθμό μεσοπρόθεσμα. Η κυβέρνηση σχεδιάζει να θεσπίσει μηχανισμό αναθεώρησης, που θα ευθυγραμμίζει την ηλικία συνταξιοδότησης με τις μεταβολές στο προσδόκιμο ζωής, αλλά αυτό απαντά εν μέρει μόνο στην πρόκληση που συνιστά το κενό βιωσιμότητας. Επιπλέον, η προσωρινά χαμηλότερη τιμαριθμική αναπροσαρμογή των συντάξεων θα λήξει το 2015, ένα έτος ενωρίτερα από το προγραμματισμένο, και ο κανονικός μηχανισμός αναπροσαρμογής των συντάξεων (δείκτης τιμών συν ένα τρίτο της αύξησης των πραγματικών μισθών) δεν έχει αναθεωρηθεί. Περιορισμένη πρόοδος επιτεύχθηκε στην προώθηση της απασχολησιμότητας των ατόμων μεγαλύτερης ηλικίας. Καμία πρόοδος δεν σημειώθηκε στη βελτίωση της σχέσης κόστους-αποτελεσματικότητας των δημοσίων δαπανών για υγειονομική περίθαλψη. Ο τομέας της νοσηλείας κατόπιν εισαγωγής σε νοσοκομείο εμφανίζει πλεονάζουσα δυναμικότητα, γεγονός που υποδηλώνει ότι υπάρχει περιθώριο για βελτιώσεις στη σχέση κόστους-αποτελεσματικότητας και στη διακυβέρνηση.

               (13)

               Έχουν γίνει ορισμένα αρχικά βήματα για τη βελτίωση της ικανότητας και της ποιότητας των δημόσιων υπηρεσιών απασχόλησης. Τα μέτρα αυτά κινούνται προς τη σωστή κατεύθυνση, αλλά ο αντίκτυπός τους χρειάζεται να αξιολογηθεί. Οι ενεργητικές πολιτικές για την αγορά εργασίας εξακολουθούν να χρηματοδοτούνται ανεπαρκώς και δεν καλύπτουν αποτελεσματικά τις γυναίκες με μικρά παιδιά, τους νέους και τα άτομα μεγαλύτερης ηλικίας. Παρά το σχετικά υψηλό συνολικό ποσοστό απασχόλησης, οι ομάδες αυτές εξακολουθούν να μην αντιπροσωπεύονται επαρκώς στην αγορά εργασίας. Η περιορισμένη πρόσβαση σε προσιτές εγκαταστάσεις και υπηρεσίες παιδικής μέριμνας και η συγκριτικά χαμηλή αξιοποίηση της μερικής απασχόλησης δυσχεραίνει τη συμμετοχή των γυναικών στην αγορά εργασίας. Το μισθολογικό χάσμα μεταξύ των δύο φύλων το 2012 παρέμεινε ένα από τα μεγαλύτερα στην ΕΕ.

               (14)

               Η ποιότητα και η σύνδεση με την αγορά εργασίας του εκπαιδευτικού συστήματος της Τσεχικής Δημοκρατίας είναι λόγοι ανησυχίας. Ελήφθησαν ορισμένα μέτρα για να βελτιωθεί το πλαίσιο αξιολόγησης στην υποχρεωτική εκπαίδευση, αλλά η παρακολούθηση των μέτρων αυτών όσον αφορά τα σχολεία και τους μαθητές που υστερούν εξακολουθεί να αποτελεί πρόκληση. Η ελκυστικότητα του επαγγέλματος του εκπαιδευτικού αποτελεί επίσης πρόβλημα, το οποίο η κυβέρνηση σκοπεύει να αντιμετωπίσει. Η χαμηλή συμμετοχή των παιδιών των Ρομά στην επίσημη γενική προσχολική εκπαίδευση και στην πρωτοβάθμια εκπαίδευση εξακολουθεί να συνιστά πρόκληση όσον αφορά την ένταξή τους. Η μεταρρύθμιση της τριτοβάθμιας εκπαίδευσης έχει καθυστερήσει και δεν έχει σημειωθεί πρόοδος στη βελτίωση της πιστοποίησης και της χρηματοδότησης της τριτοβάθμιας εκπαίδευσης. Μικρές μόνο αλλαγές επήλθαν όσον αφορά τη χρηματοδότηση των ερευνητικών ιδρυμάτων. Παραμένει καίριας σημασίας η δημιουργία των κατάλληλων κινήτρων για τους ερευνητές του δημόσιου τομέα, ώστε να επιδιώκουν την αριστεία, να αντιμετωπίζουν τις κοινωνικές προκλήσεις και να συνεργάζονται με τον επιχειρηματικό τομέα.

               (15)

               Η διαδικασία ελευθέρωσης του μεγάλου αριθμού νομοθετικά κατοχυρωμένων επαγγελμάτων έχει αρχίσει, αλλά με βραδύ ρυθμό που δεν αποφέρει γρήγορα τα οφέλη του αυξημένου ανταγωνισμού στον τομέα των υπηρεσιών. Η Τσεχική Δημοκρατία έχει λάβει ορισμένα αρχικά μέτρα για την αύξηση της ενεργειακής απόδοσης, ιδίως με κίνητρα δημόσιας χρηματοδότησης υπέρ του τομέα των κτιρίων. Οι δυνατότητες εξοικονόμησης ενέργειας εξακολουθούν να είναι σημαντικές και η λήψη πιο φιλόδοξων μέτρων θα συνέβαλλε επίσης στη μείωση της ενεργειακής εξάρτησης.

               (16)

               Η ποιότητα και η αποτελεσματικότητα της δημόσιας διοίκησης εξακολουθούν να αντιπροσωπεύουν πρόκληση με αρνητικές οικονομικές επιπτώσεις. Ο από μακρού αναμενόμενος νόμος περί δημοσίων υπαλλήλων δεν έχει εκδοθεί ακόμη· η έκδοσή του αποτελεί βασική προτεραιότητα της κυβέρνησης. Η πρόοδος στην καταπολέμηση της διαφθοράς είναι περιορισμένη· σημαντικές νομοθετικές πράξεις που περιλαμβάνονται στη στρατηγική κατά της διαφθοράς του 2013-2014 δεν έχουν θεσπιστεί. Δεν έχει ακόμη διαμορφωθεί σαφής μακροπρόθεσμη θεώρηση για τον τρόπο βιώσιμης επίλυσης αυτού του προβλήματος που έχει μεγάλη σημασία για την οικονομική και κοινωνική ανάπτυξη. Η διενέργεια των δημόσιων διαγωνισμών σε τοπικό και περιφερειακό επίπεδο χαρακτηρίζεται από αδικαιολόγητες καθυστερήσεις. Οι νέοι κανόνες για τις δημόσιες συμβάσεις αποτελούν οπισθοδρόμηση, καθόσον καταργούν ορισμένες διασφαλίσεις της διαφάνειας. Περιορισμένη πρόοδος επιτεύχθηκε στη βελτίωση της αξιοποίησης των ταμείων της ΕΕ. Χρειάζεται να καταβληθούν περαιτέρω προσπάθειες, όπως αποδεικνύεται από τα υψηλά ποσοστά σφάλματος που αναφέρθηκαν από την ελεγκτική αρχή για διάφορα προγράμματα στο τέλος του 2013.

               (17)

               Στο πλαίσιο του Ευρωπαϊκού Εξαμήνου, η Επιτροπή διενήργησε συνολική ανάλυση της οικονομικής πολιτικής της Τσεχικής Δημοκρατίας. Αξιολόγησε το εθνικό πρόγραμμα μεταρρυθμίσεων και το πρόγραμμα σύγκλισης. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στην Τσεχική Δημοκρατία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 7 κατωτέρω.

               (18)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σύγκλισης και η γνώμη του (6) αποτυπώνεται ιδίως στη σύσταση 1 κατωτέρω.

         ΣΥΝΙΣΤΑ να αναλάβει η Τσεχική Δημοκρατία δράση κατά την περίοδο 2014-2015 προκειμένου:

               1.

               Μετά τη διόρθωση του υπερβολικού ελλείμματος, να διατηρήσει υγιή δημοσιονομική θέση το 2014. Το 2015 να ενισχύσει σημαντικά τη δημοσιονομική στρατηγική, ώστε να διασφαλίσει την επίτευξη του μεσοπρόθεσμου στόχου και, στη συνέχεια, να παραμείνει στον μεσοπρόθεσμο στόχο. Να δώσει προτεραιότητα στις δαπάνες που προωθούν την ανάπτυξη, ώστε να στηριχθεί η ανάκαμψη και να βελτιωθούν οι αναπτυξιακές προοπτικές. Να θεσπίσει και να εφαρμόσει μέτρα για την ενίσχυση του δημοσιονομικού πλαισίου, και ιδίως να συστήσει ανεξάρτητο δημοσιονομικό οργανισμό για την παρακολούθηση των δημοσιονομικών πολιτικών, να θεσπίσει δημοσιονομικούς κανόνες για τα όργανα της τοπικής και περιφερειακής αυτοδιοίκησης και να βελτιώσει τον συντονισμό μεταξύ όλων των βαθμίδων κυβέρνησης.

               2.

               Να βελτιώσει τη φορολογική συμμόρφωση, εστιάζοντας ιδιαίτερα στον ΦΠΑ, και να μειώσει το κόστος είσπραξης και πληρωμής των φόρων μέσω της απλούστευσης του φορολογικού συστήματος και της εναρμόνισης των φορολογικών βάσεων για τον φόρο εισοδήματος φυσικών προσώπων και για τις εισφορές κοινωνικής ασφάλισης και ασφάλισης υγείας. Να μειώσει το υψηλό επίπεδο φορολογίας της εργασίας, ιδίως για τα άτομα με χαμηλά εισοδήματα. Να στρέψει τη φορολογία προς τομείς λιγότερο ζημιογόνους για την ανάπτυξη, όπως οι περιοδικοί φόροι επί των κατοικιών και οι περιβαλλοντικοί φόροι. Να μειώσει περαιτέρω τις διαφορές μεταξύ μισθωτών και αυτοαπασχολούμενων όσον αφορά τη φορολογική μεταχείριση.

               3.

               Να διασφαλίσει τη μακροπρόθεσμη βιωσιμότητα του δημόσιου συνταξιοδοτικού συστήματος, ιδίως επισπεύδοντας την αύξηση της νόμιμης ηλικίας συνταξιοδότησης και εν συνεχεία συνδέοντάς την σαφέστερα με τις μεταβολές στο προσδόκιμο ζωής. Να προωθήσει την απασχολησιμότητα των ατόμων μεγαλύτερης ηλικίας και να αναθεωρήσει τον μηχανισμό τιμαριθμικής αναπροσαρμογής των συντάξεων. Να λάβει μέτρα για να βελτιώσει σημαντικά τη σχέση κόστους-αποτελεσματικότητας και τη διακυβέρνηση του τομέα της υγειονομικής περίθαλψης, ιδίως για τη νοσοκομειακή περίθαλψη.

               4.

               Να ενισχύσει την αποδοτικότητα και την αποτελεσματικότητα των δημόσιων υπηρεσιών απασχόλησης, ιδίως καθιερώνοντας σύστημα μέτρησης των επιδόσεων. Να αυξήσει τη συμμετοχή των άνεργων νέων σε εξατομικευμένες υπηρεσίες. Να αυξήσει σημαντικά τη διαθεσιμότητα οικονομικά προσιτών και ποιοτικών εγκαταστάσεων και υπηρεσιών παιδικής μέριμνας, εστιάζοντας στα παιδιά ηλικίας έως τριών ετών.

               5.

               Να διασφαλίσει ότι η πιστοποίηση, η διακυβέρνηση και η χρηματοδότηση της τριτοβάθμιας εκπαίδευσης συμβάλλουν στη βελτίωση της ποιότητάς της και στη σύνδεσή της με την αγορά εργασίας. Να επισπεύσει την εκπόνηση και καθιέρωση νέας μεθοδολογίας για την αξιολόγηση της έρευνας και την κατανομή των χρηματοδοτήσεων με στόχο την αύξηση του μεριδίου της χρηματοδότησης ερευνητικών ιδρυμάτων που χορηγείται με βάση τις επιδόσεις. Στην υποχρεωτική εκπαίδευση, να καταστήσει ελκυστικότερο το επάγγελμα του εκπαιδευτικού, να εφαρμόσει σφαιρικό πλαίσιο αξιολόγησης και να στηρίξει τα σχολεία και τους μαθητές που υστερούν. Να αυξήσει την καθολικότητα της εκπαίδευσης, συγκεκριμένα με την προώθηση της συμμετοχής των κοινωνικά μειονεκτούντων παιδιών και των παιδιών Ρομά στην προσχολική ιδίως εκπαίδευση.

               6.

               Να επισπεύσει τη μεταρρύθμιση των νομοθετικά κατοχυρωμένων επαγγελμάτων, εστιάζοντας στην κατάργηση αδικαιολόγητων και δυσανάλογων απαιτήσεων. Να εντείνει τις προσπάθειες για τη βελτίωση της ενεργειακής απόδοσης στην οικονομία.

               7.

               Το 2014 να εκδώσει και να εφαρμόσει νόμο περί δημοσίων υπαλλήλων, ο οποίος θα διασφαλίσει μια σταθερή, αποτελεσματική και επαγγελματική δημόσια διοίκηση. Να επιταχύνει και να ενισχύσει ουσιαστικά την καταπολέμηση της διαφθοράς, θέτοντας σε ισχύ τα εναπομένοντα νομοθετικά μέτρα που προβλέπονται στη στρατηγική κατά της διαφθοράς για την περίοδο 2013-2014 και καταρτίζοντας σχέδια για την επόμενη περίοδο. Να βελτιώσει περαιτέρω τη διαχείριση των ταμείων της ΕΕ, απλουστεύοντας τις εκτελεστικές δομές, βελτιώνοντας την ικανότητα και αντιμετωπίζοντας φαινόμενα σύγκρουσης συμφερόντων. Να αυξήσει τη διαφάνεια των διαδικασιών σύναψης δημοσίων συμβάσεων και να βελτιώσει τη διενέργεια των δημόσιων διαγωνισμών παρέχοντας κατάλληλες κατευθύνσεις και εποπτεία.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 2.8.1997, σ. 1.

      (2)  Διατηρούνται για το 2014, με την απόφαση 2014/322/ΕΕ του Συμβουλίου, της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (3)  ΕΕ C 217 της 30.7.2013, σ. 14.

      (4)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (5)  Οδηγία 2011/85/ΕΕ του Συμβουλίου, της 8ης Νοεμβρίου 2011, σχετικά με τις απαιτήσεις για τα δημοσιονομικά πλαίσια των κρατών μελών (ΕΕ L 306 της 23.11.2011, σ. 41).

      (6)  Βάσει του άρθρου 9 παράγραφος 2 του κανονισμού (ΕΚ) αριθ. 1466/97.


title: Σύσταση της Ευρωπαϊκής Κεντρικής Τράπεζας, της 6ης Οκτωβρίου 2006 , σχετικά με τη θέσπιση ορισμένων μέτρων για την αποτελεσματικότερη προστασία των τραπεζογραμματίων ευρώ από την παραχάραξη (EΚΤ/2006/13)

text:
               25.10.2006

               EL

               Επίσημη Εφημερίδα της Ευρωπαϊκής Ένωσης

               C 257/16

      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 6ης Οκτωβρίου 2006
   σχετικά με τη θέσπιση ορισμένων μέτρων για την αποτελεσματικότερη προστασία των τραπεζογραμματίων ευρώ από την παραχάραξη
   (EΚΤ/2006/13)
   (2006/C 257/07)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 106 παράγραφος 1,
   το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 16 και 34.1,
   Εκτιμώντας τα ακόλουθα:

               (1)

               Η συνθήκη και το καταστατικό έχουν αναθέσει την έκδοση τραπεζογραμματίων ευρώ στην Ευρωπαϊκή Κεντρική Τράπεζα (ΕΚΤ) και, με την άδεια αυτής, στις εθνικές κεντρικές τράπεζες (ΕθνΚΤ) των κρατών μελών χωρίς παρέκκλιση.

               (2)

               Στο ως άνω καθήκον συμπεριλαμβάνεται η διασφάλιση της ακεραιότητας και της καλής κατάστασης των τραπεζογραμματίων ευρώ σε κυκλοφορία, και, επομένως, της εμπιστοσύνης του κοινού στα τραπεζογραμμάτια ευρώ.

               (3)

               Το πλαίσιο του Ευρωσυστήματος για τον εντοπισμό πλαστών τραπεζογραμματίων και τη διαλογή κατάλληλων προς κυκλοφορία τραπεζογραμματίων από πιστωτικά ιδρύματα και λοιπούς φορείς που κατ' επάγγελμα χειρίζονται μετρητά (1) (εφεξής το «πλαίσιο») θεσπίζει εναρμονισμένα πρότυπα και διαδικασίες ανακύκλωσης τραπεζογραμματίων εντός της ζώνης του ευρώ. Ειδικότερα, για τη διενέργεια ελέγχων γνησιότητας και καταλληλότητας τραπεζογραμματίων που πρόκειται να τεθούν εκ νέου σε κυκλοφορία μπορούν να χρησιμοποιούνται μόνο μηχανήματα επεξεργασίας τραπεζογραμματίων τα οποία έχουν ελεγχθεί με επιτυχία από ορισμένη ΕθνΚΤ. Εν προκειμένω οι ΕθνΚΤ παρέχουν στους κατασκευαστές μηχανημάτων επεξεργασίας τραπεζογραμματίων τη δυνατότητα υποβολής των εν λόγω μηχανημάτων σε κοινούς ελέγχους, οι οποίοι είναι έγκυροι σε ολόκληρη τη ζώνη του ευρώ και διενεργούνται με χρήση κοινών δεσμών ελέγχου που περιλαμβάνουν, μεταξύ άλλων, επιλεγμένες κατατάξεις πλαστών τραπεζογραμματίων ευρώ. Συνεπώς, η διενέργεια των εν λόγω ελέγχων απαιτεί πλαστά τραπεζογραμμάτια της ίδιας κατάταξης τόσο για τη σύσταση όσο και για τη συμπλήρωση των κοινών δεσμών ελέγχου και, κατ' επέκταση, τακτική ανταλλαγή και μεταφορά των εν λόγω τραπεζογραμματίων εντός της Ευρωπαϊκής Ένωσης, μεταξύ των ΕθνΚΤ.

               (4)

               Το άρθρο 4 παράγραφος 2 του κανονισμού (ΕΚ) αριθ. 1338/2001 της 28ης Ιουνίου 2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία (2) υποχρεώνει τις αρμόδιες εθνικές αρχές να υποβάλλουν αμελλητί στα εθνικά κέντρα ανάλυσης (ΕΚΑ), για ανάλυση και αναγνώριση, τα απαραίτητα δείγματα που τα εν λόγω κέντρα ζητούν για κάθε τύπο τραπεζογραμματίου για το οποίο υπάρχουν υπόνοιες πλαστότητας. Ακόμη, τα ΕΚΑ υποχρεούνται να αποστέλλουν στην ΕΚΤ κάθε νέο τύπο ύποπτου τραπεζογραμματίου που ανταποκρίνεται στα κριτήρια τα οποία θεσπίζει η ΕΚΤ για σκοπούς ανάλυσης και ταξινόμησης.

               (5)

               Οι υποχρεώσεις στις οποίες υπόκεινται οι αρμόδιες εθνικές αρχές και τα ΕΚΑ κατά το άρθρο 4 παράγραφος 2 του κανονισμού (ΕΚ) αριθ. 1338/2001 ισχύουν με την επιφύλαξη της εθνικής ποινικής νομοθεσίας. Ειδικότερα, δεν είναι δυνατό να εμποδίζουν τη χρήση ή τη διατήρηση ύποπτων τραπεζογραμματίων ως αποδεικτικών στοιχείων στα πλαίσια ποινικών διαδικασιών. Σε πολλά κράτη μέλη η ρύθμιση αυτή παρακωλύει σοβαρά τη διαθεσιμότητα των πλαστών τραπεζογραμματίων για τα ΕΚΑ και τις ΕθνΚΤ που δεν αποτελούν ΕΚΑ.

               (6)

               Η χρήση, ο έλεγχος και η διαρκής βελτίωση των μηχανημάτων επεξεργασίας τραπεζογραμματίων συνιστούν μέσα που διευκολύνουν τον εντοπισμό πλαστών τραπεζογραμματίων και, επομένως, συμβάλλουν στη θέση τραπεζογραμματίων ευρώ σε κυκλοφορία κατά τρόπο που να τα προστατεύει από την παραχάραξη.

               (7)

               Για το λόγο αυτό είναι σημαντικό να επιτραπεί επίσης η μεταφορά πλαστών τραπεζογραμματίων από τα ΕΚΑ και τις ΕθνΚΤ που δεν αποτελούν ΕΚΑ για τους σκοπούς του πλαισίου, λαμβανομένων δεόντως υπόψη των εκκρεμών ποινικών υποθέσεων.

               (8)

               Το άρθρο 10 της συνθήκης απαιτεί από τα κράτη μέλη, συμπεριλαμβανομένων των αστυνομικών και δικαστικών αρχών, τη λήψη κάθε μέτρου απαραίτητου για τη διασφάλιση της αποτελεσματικότητας των διατάξεων του κοινοτικού δικαίου.

               (9)

               Η αποτελεσματική προστασία του ευρώ από την παραχάραξη αποτελεί σημαντικό στοιχείο του κοινοτικού δικαίου. Οι προσπάθειες πρόληψης της παραχάραξης αφορούν τόσο την Κοινότητα, δυνάμει της αρμοδιότητάς της σε σχέση με το ενιαίο νόμισμα, όσο και τα κράτη μέλη, δυνάμει της αρμοδιότητάς τους στη σφαίρα του ποινικού δικαίου και των πολιτικών καταπολέμησης της οργανωμένης εγκληματικότητας.

               (10)

               Γενικά, το ποινικό δίκαιο και οι κανόνες της ποινικής δικονομίας δεν εμπίπτουν στην αρμοδιότητα της Κοινότητας, εκτός αν το απαιτεί η διασφάλιση της αποτελεσματικότητας των διατάξεων του κοινοτικού δικαίου. Σε κάθε άλλη περίπτωση είναι δυνατό να απαιτείται η θέσπιση μέτρων βάσει του τίτλου VI της συνθήκης για την Ευρωπαϊκή Ένωση σχετικά με την αστυνομική και δικαστική συνεργασία σε ποινικές υποθέσεις.

               (11)

               Το άρθρο 29 της συνθήκης για την Ευρωπαϊκή Ένωση προβλέπει ότι ο στόχος της ΕΕ, ο οποίος συνίσταται στην παροχή στους πολίτες υψηλού επιπέδου προστασίας εντός ενός χώρου ελευθερίας, ασφάλειας και δικαιοσύνης, με την ανάπτυξη από κοινού δράσης μεταξύ των κρατών μελών, επιτυγχάνεται, μεταξύ άλλων, μέσω της προσέγγισης των κανόνων σε ποινικές υποθέσεις στα κράτη μέλη.

               (12)

               Η ευθύνη του Ευρωσυστήματος να διασφαλίσει την ακεραιότητα και την καλή κατάσταση των τραπεζογραμματίων ευρώ σε κυκλοφορία απαιτεί τη διατύπωση συστάσεων σε σχέση με ορισμένους δικαιοπολιτικούς στόχους, παρέχοντας πάντως στις αρχές της ΕΕ και τις εθνικές αρχές τη δυνατότητα να εξετάζουν τους εν λόγω στόχους και να θεσπίζουν τα κατάλληλα μέτρα για την εφαρμογή τους,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Η Ευρωπαϊκή Επιτροπή θα πρέπει να εξετάσει τη δυνατότητα υποβολής πρότασης για διεύρυνση των εξουσιών των ΕΚΑ και των ΕθνΚΤ που δεν αποτελούν ΕΚΑ, προκειμένου να δύνανται να διατηρούν αναγνωρισμένα και αναλυμένα δείγματα πλαστών τραπεζογραμματίων, να ζητούν την παράδοσή τους και να τα μεταφέρουν νομίμως εντός της ΕΕ για τους σκοπούς του πλαισίου. Ειδικότερα, το άρθρο 4 παράγραφος 2 του κανονισμού (ΕΚ) αριθ. 1338/2001 θα πρέπει να τροποποιηθεί και, ως εκ τούτου, το άρθρο 4 παράγραφος 3 να διαγραφεί. Αν μη τι άλλο, η εν λόγω παράγραφος 3 θα πρέπει να τροποποιηθεί, προκειμένου η χρήση ή η διατήρηση πλαστών τραπεζογραμματίων ως αποδεικτικών στοιχείων στα πλαίσια ποινικών υποθέσεων να μην παρακωλύει την πλήρη εφαρμογή του άρθρου 4 παράγραφος 2, εκτός εάν η εν λόγω εφαρμογή είναι αδύνατη, λαμβανομένων υπόψη της ποσότητας και του τύπου των κατασχεθέντων πλαστών τραπεζογραμματίων.

               2.

               Παρόλο που η τροποποίηση του κανονισμού (ΕΚ) αριθ. 1338/2001 είναι απαραίτητη προκειμένου να καταστεί δυνατή η μεταφορά πλαστών τραπεζογραμματίων για τους σκοπούς του πλαισίου και η παράδοσή τους από τις εθνικές αρχές, θα μπορούσε εν προκειμένω να εξεταστεί κατά πόσο μπορεί να αποβεί χρήσιμη η από κοινού δράση βάσει του τίτλου VI της συνθήκης ΕΕ. Συγκεκριμένα, θα μπορούσε να εξεταστεί η δυνατότητα εφαρμογής του άρθρου 31 παράγραφος 1 στοιχείο ε) της συνθήκης ΕΕ, δεδομένου ότι τα κατασχεθέντα πλαστά τραπεζογραμμάτια χρησιμοποιούνται ως αποδεικτικά στοιχεία στα πλαίσια ποινικών διαδικασιών που εκκρεμούν ενώπιον εθνικών δικαστικών αρχών. Ειδικότερα, τα κράτη μέλη θα πρέπει να μεριμνήσουν ώστε το προσωπικό των ΕΚΑ και των ΕθνΚΤ που δεν αποτελούν ΕΚΑ να μπορεί, στο βαθμό που δεν βλάπτονται τα δικαιώματα υπόπτων και κατηγορουμένων, να μεταφέρει νομίμως και να διατηρεί μία ποσότητα κατασχεθέντων πλαστών τραπεζογραμματίων για τους σκοπούς του πλαισίου, υπό τον όρο της απόδοσής τους αμελλητί στις εισαγγελικές ή δικαστικές αρχές, εφόσον αυτές το ζητήσουν.

               3.

               Ανεξαρτήτως της λήψης των ως άνω μέτρων, τα κράτη μέλη ενδέχεται να χρειαστεί να τροποποιήσουν την οικεία εσωτερική νομοθεσία, προκειμένου να διευκολυνθεί η διατήρηση και μεταφορά κατασχεθέντων πλαστών τραπεζογραμματίων για τους σκοπούς του πλαισίου. Τα κράτη μέλη θα πρέπει, ιδίως, να εξετάσουν τη δυνατότητα κατάργησης εθνικών διατάξεων που προβλέπουν ότι τα κατασχεθέντα πλαστά τραπεζογραμμάτια πρέπει να παραμένουν πάντα στα αρχεία ορισμένου δικαστηρίου, να καταστρέφονται, να παραδίδονται αποκλειστικά στην αστυνομία ή να παραμένουν εντός της εθνικής επικράτειας.

               4.

               Ανεξαρτήτως της λήψης των ως άνω μέτρων, τα κράτη μέλη θα πρέπει να εξετάσουν τη δυνατότητα ενίσχυσης και προώθησης πρακτικών ρυθμίσεων με τις οικείες ΕθνΚΤ, βάσει των οποίων τα πλαστά τραπεζογραμμάτια παραδίδονται στις ΕθνΚΤ για τους σκοπούς του πλαισίου και ανταλλάσσονται μεταξύ των ΕθνΚΤ, ενδεχομένως μέσω της άσκησης διακριτικής ευχέρειας εκ μέρους των εισαγγελικών ή δικαστικών αρχών.

         Η παρούσα σύσταση απευθύνεται στο Συμβούλιο της Ευρωπαϊκής Ένωσης, στο Ευρωπαϊκό Κοινοβούλιο, στην Επιτροπή των Ευρωπαϊκών Κοινοτήτων και στα κράτη μέλη.

      Φρανκφούρτη, 6 Οκτωβρίου 2006.

            Ο πρόεδρος της ΕΚΤ

         Jean-Claude TRICHET

      (1)  Είναι διαθέσιμο στη διεύθυνση www.ecb.int.

      (2)  ΕΕ L 181 της 4.7.2001, σ. 6.